Berba višanja na pragu, otkupna cena duplo niža od prošlogodišnje?!\nPočetak/Društvo/Berba višanja na pragu, otkupna cena duplo niža od prošlogodišnje?!\nMerošinske Vesti 7. juna 2018.\nDirektor zadruge „Oblačinska višnja“ Dušan Miladinović kazao je da će se otkupna cena višanja u tom kraju, kao i prethodnih godina, verovatno znati onog dana kada berba krene.\n„U kontaktu smo sa otkupljivačima, tražnja za višnjom postoji, međutim neizvesnost oko cene još traje. U Nišu je otkup krenuo po ceni od 40 dinara, ali tamo je višnja slabijeg kvaliteta nego u našem kraju“, kazao je Miladinović.\nPrema njegovim rečima, proizvođači u merošinskom kraju smatraju da otkupna cena ne bi smela da bude manja od 50 dinara, jer sa cenom od 40 dinara pokrivaju samo osnovne troškove proizvodnje.\n„Beračima se berba plaća 15 do 20 dinara po kilogramu, a isto toliko iznose troškovi obrade, osiguranja, đubriva. Nikakvu zaradu proizvođači ne bi imali sa cenom od 40 dinara“, istakao je Miladinović i dodao da je prošle godine otkupna cena višanja iznosila 80 do 90 dinara po kilogramu.\n„Godišnji rod višanja u našem kraju iznosi između 100.000 i 150.000 tona. Ove godine je višnja nešto sitnija, ali je kvalitet odličan. Prosečan rod po hektaru biće između 10 i 12 tona, s tim što će „ozbiljni“ proizvođača ubrati dosta više“, rekao je Miladinović.\nPrema njegovim rečima, zadruga „Oblačinska višnja“ priprema se za preradu svežih višanja, ali to će moći tek naredne godine.\nMeđutim, kako je dodao, zadrugari će moći da prerade tek 200 do 300 tona tog voća što je „kap u moru“ ukupne proizvodnje.\nU manjem broju sela u niškom kraju počela je berba višanja, a otkupljivači je plaćaju 40 dinara po kilogramu.\nU gradskom Sekretarijatu za poljoprivredu kazali su da je kvalitet ovogodišnjeg roda je nešto slabiji u odnosu na prošlu godinu zbog suše u periodu sazrevanje višnje.\n“Očekuje se da otkupna cena višanja u jeku berbe, u zavisnosti od kvaliteta roda, bude izmedju 30 i 60 dinara”, kazali su u Sekretarijatu i dodali da proizvođača višanja ima u svim selima na području grada, a 280 njih sarađuju sa sekretarijatom.\nberba Dušan Miladinović oblačinska višnja zadruga\nIvona Spiric kaže:\n26. juna 2020. u 01:03\nOvo je cista laz sto se tice cena u Dudulajcu i Azbresnici ide sva visnja po ceni od 25 din.za kg.i ona radjena ekstra kvaliteta i ona koja je puna ziska i crva strasno ovo je preslo svaku meru


Još jedna federalna presuda protiv Trumpa | Sjedinjene Američke Države | Al Jazeera Balkans\nJoš jedna federalna presuda protiv Trumpa\nFederalni sudija u New Yorku presudio je da Trumpova administracija nema osnov za ukidanje programa koji štiti migrante.\nTrump je još u kampanji iznosio oštre stavove protiv migranataEPA\nFederalni sudija u Njujorku presudio je da administracija predsednika SAD-a Donalda Trampa nije ponudila "pravno adekvatne razloge" za okončanje programa DACA, koji je od deportacije poštedeo mnoge imigrante koji su u SAD dovedeni kao deca.\nSudija Nikolas Garofis u izdatom nalogu naveo je da predsednik "nesporno" ima ovlašćenja da okonča program DACA, koji štiti tzv. "sanjare", ali da se u tome oslanjao na pravno manjkavu poziciju.\nSudija Garofis je naveo da se Trampova administracija oslanja na "pogrešno" verovanje da je taj program neustavan.\nSudija je naložio Trampovoj administraciji da se ljudima koji su u programu DACA omogući da i dalje uživaju zaštitu.\nSlična odluka suda u Kaliforniji\nOvo je drugi put u poslednja dva meseca da neki federalni sud u SAD-u donese odluku kojom se pokušaji ukidanja programa DACA proglašavaju zakonski neosnovanim. Prethodno je sličnu odluku doneo Federalni sud u Kaliforniji.\nReč je o programu koji je uveo bivši američki predsednik Barak Obama pre pet godina, a obuhvatao je gotovo 800.000 mladih, uglavnom iz zemalja Latinske Amerike.\nŠtitio ih je od deportacije, u slučaju kada nemaju lična dokumenta, dajući im odgovarajuće privremene radne ili studijske dozvole.\nSa druge strane, aktuelni predsednik Donald Tramp još je u kampanji iznosio oštre stavove protiv migranata, a u septembru je državni pravobranilac Džef Sešns najavio ukidanje tog programa, nazivajući ga otvorenim zaobilaženjem zakona koji regulišu pitanja migranata.\nTrump ukinuo program zaštite imigranata


Dnevni horoskop za 16.oktobar 2019\nDnevni horoskop za 16.oktobar.\nOvan – horoskop za 16.oktobar\nKakve ćete rezultate danas da ostvarite na poslu, pšre svega zavisi od vašeg atava i ambicija, ali potrudite se da se ponašate zrelo i odgovorno prema ljudima sa kojima radite.\nUmara vas to što vam partner stalno prebacuje neke nepotrebne stvari, i nemate potrebu ni želju da mu dokazujete da niste krivi i da su za sve krivi tuđi zluradi komentari u koje on na žalost veruje.\nMuči vas zubobolja, i vreme je da se najzad obratite stomatologu za pomoć, pre nego što problem postane puno teži i sve se zakomplikuje.\nBik – horoskop za 16.oktobar\nNekada vam jednostavno ništa ne ide od ruke i stalno vam se čini da umesto da napredujete vi idete unatrag, i sve radite pogrešno i samo ste na gubitku, i dobijate kritike nadređenih i zlurade podsmehe kolega.\nNeko koga ste skoro upoznali, želi da vas po svaku cenu osvoji, ali vama takva vrsta pažnje ne prija, jer ste još uvek mislima u prošlosti i niste preboleli dugogodišnjeg partnera.\nImate upalu uva i veoma izražene bolove i nagluvost sa porastom telesne temperature, pa zato vi obavezno idite kod lekara kako biste uzeli antibiotike, jer je to stanje koje može da ostavi ozbiljne psosledice po sluh.\nBlizanci – horoskop za 16.oktobar\nDanas je pred vama dan prepun nekih neočekivanih poziotivnih obrta, te ćete imati priliku da baš i počnete neki novi posao, da dobijete unapređenje i čak i da ostvarite nenadano neke zaista dugo željene ambicije i ciljeve.\nDugo ste se zaista trudili da vaša veza sa partnerom uspe, i da stalno pravite neke kompromise i da vi sve nosite na svojim leđima, ali je raskid zaista bio i najbolje rešenje, i mada vam je sada teško uskoro ćete upoznati nekoga ko vas zaista zaslužuje.\nImate probleme sa perifernim venama, i nemojte odlagati posetu lekaru, jer su stalni bolovi i otok sve teži, i sve vam više zadaju poteškoće u svakodnevnom funkcionisanju.\nRak – horoskop za 16.oktobar\nPotrebno vam je danas samo malo više samopouzdanja i odlučnosti u pristupu nekim novim projektima, i uspećete da ostvarite izvanredne rezultate, i da impresionirate i nadređene i neke strane partnere i investitore.\nNemojte da se skrivate od ljubavi i emocija, jer je u svakoj vezi nomalno da ima i dobrih i loših dana, ali na kraju ljubav uvek pobeđuje, i važno je da nađete neku ravnotežu i da se osetite zaista emotivno ispunjeno.\nMuči vas nesanica i stalno ste sasvim rasejani i odsutni, pa se pripazite ako ste aktivni učesnik u saobraćaju, ili ako radite na nekom rizičnom rtadnom mestu, jer su moguće neke povrede.\nLav – horoskop za 16.oktobar\nTreba da sve nove zadatke i projekte koji se realno jesu nagomilali i koji jesu opterećenje za vas, posmatrate kao neku vrstu avanture i izazova da se što bolje pokažete i dokažete, i na takav način ćete sve i lakše i brže uspeti da završite na vreme.\nIako ćete da raskinete neku dugogodišnju vezu, jer nikako niste mogli da se složite sa partnerom oko važnih stvari i pitanja, to vas neće slomiti i naterati da patite, te ćete zapravo biti još snažnija i bolja osoba, svesni svojih kvaliteta.\nProverite svoju krvnu sliku, i posebno obratite pažnju na nivo pankreasnih enzima u serumu, jer imate neke akutne i zaista jake pojasne bolove, i moguće je da je u pitanju težak i vrlo opasan akutni pankreatitis, koji zahteva hitno bolničko lečenje.\nDevica – horoskop za 16.oktobar\nUspeli ste da se usavršavate i edukujete, te da napredujete u poslu koji radite, jer ste zaista jedan veliki perfekcionista i profesionalac, i nikada ne volite da nešto prepustite slučaju, i da pravite vi nepotrebne greške i tako ugrozite reputaciju.\nNeka letnja avantura može da se lako pretvori u ozbiljnu i lepu romansu, ali samo ako vi to baš i želite iskreno i od srca, a ne da biste pokazali sebi da ne morate da ostanete sami nakon što je vaš bivši partner prionašao svoju sreću kraj druge osobe.\nMuka vam je i stalno imate gorušicu i nagon na povraćanje, pa ste se ili prehladili, ili imate neki organski poremećaj na digestivnom traktu, pa odradite po savetu lekara neke osnovne analize.\nVaga – horoskop za 16.oktobar\nDa ne biste propustili danas neke odlične prilike da napredujete u daljoj karijeri, potrebno je da se pokažete kao jedna hrabra i odlučna osoba i da se ne dvoumite preterano, jer to ostavlja utisak da ste nesigurni u sebe i svoje potencijale.\nImate neku potrebu da se dopadnete svakome, pa se pretvarate da ste ono što niste i skloni ste da flertujete i sa onim osobama koje su slobodne ali i sa onima koji su zauzeti, i samo sebe vi na taj način kompromitujete, i ponašate se u neskladu sa svojim karakterom i godinama.\nImate probleme sa hipertenzijom, ali su danas simptomi postali opet teški kao i u vreme početka lečenja, i sva je prilika da vam terapija nije dobra, te se obratite lekaru za adekvatnu kombinaciju antihipertenzivnih medikamenata.\nŠkorpija – horoskop za 16.oktobar\nUmara vas previše obaveza, i jedva izdržavate naporan tempo koji vam je nametnut, jer vam je zaista potreban svaki dinar, ali ste svesni da ovakav posao ne može da bude dugoročno rešenje, te ste spremni da uskoro i potražite nešto bolje.\nUsamljeni ste i sada vam samoća i prija, ali ne treba da se povlačite u sebe i da se predate nekim sanjarenjima i maštanjima, o nekoj idealnoj osobi koja samo na vas čeka, jer je realnost nešto baš i drugačija, i to ste do sada imali prilike da shvatite.\nOstavite se praznih priča i pokušajte da se malo relaksirate i da se na vreme obratite lekaru za neke tegobe koje vas muče, jer vam utehe prijatelja da vam nije ništa, neće puno pomoći ako se ispostavi da je stanje ozbiljno, i da vam je zdravlje baš loše.\nStrelac – horoskop za 16.oktobar\nZaista vam posao koji radite nije ni najmanje opterećenje, i vio praktučno jedva čekate da ustanete i da započnete novi dan, što je u današnje vreme zaista retkost, i nemojte da olako i prokockate neke odlične prilike koje vam se nude.\nPartner se trudi da vam u svemu udovoljava, ali ono što jeste osnovni razlog vašeg prevelikog nezadovoljstva uporno pokušava da izbegne kao temu razgovora, i ignoriše vašu patnju na jedan veoma pokvaren način.\nImate neke stalne probleme sa kolenima i kičmom, pa je moguće da je sve posledica sedećeg načina života, i da bi vam od pomoći bila makar i neka manja fizička aktivnost.\nJarac – horoskop za 16.oktobar\nImate sklonost da se oko nekih važnih odluka stalno dvoumite i tako pokazujete neodlučnost, koja u nekim situacijama nije dobra, i potrebno je da odmah presečete ili pak da sačekate neko vreme da se sve slegne, pa da posle dužeg analiziranja, saopštite svoje razloge za takav stav.\nOd svega ste se umorili i potrebno vam je da sa partnerom otputujete na neku daleku i egzotičnu destinaciju, pa se organizujte, i samo vas dvoje otiđite na iznenadni put i uživajte u svojoj ljubavi i sreći.\nImate sklonosti ka alergijama, i nemojte da se izlažete nekim poznatim alergenima, za koje već i dobro znate da vam stvaraju teške reakcije, kako ne biste sebi na kraju anafilaktičkom reakcijom ugrozili život.\nVodolija – horoskop za 16.oktobar\nDanas je odličan dan za posao, ali samo ako buidete radili sa timom ili partnerima, jer u zaista vi sami nećete moći ništa da postignete, jer ste odlagali obaveze do poslednjeg momenta.\nImate sreće da ste na vreme prozreli nečije namere, i odbili udvaranje nekog kolege koji je želeo samo da iskoristi vaš ugled i poziciju, te da napreduje u poslu tako što će da iskoristi vaša veoma krhka i iskrena osećanja.\nMiuči vas probava, a imate i neke probleme sa jetrom ili sa žučnom kesom, pa je prvi logičan korak da uradite ultrazvučni pregled abdomena.\nRibe – horoskop za 16.oktobar\nDanas je najbolje da ne prihvatate nikakve nove projekte, i da odete ranije kući da se odmorite, jer je dan zaista kao stvoren za greške i propuste i samo ćete da napravite nepotrebne gluposti, a inače posao nije hitan da se danas obavi, pa ga slobodno odložite.\nPartner vas nikako ne razume, i na vas stalno vrši pritisak da krenete na sledeći korak u vašem odnosu, i ignoiše činjenicu da vi niste spremni i da to zaista ne želite, već vas uporno pritiska i guši.\nImate sreće da ste preboleli neke akutne infekcije pluća, bez težih posledica, jer je stanje delovalo kao mnogo ozbiljnije, pa i lekari su mislili da ćete završiti na bolničkom lečenju.


Vladi KS upućen zahtjev da novinare i medijske radnike uvrsti u prioritetnu listu za vakcinaciju protiv koronavirusa | MC_ONLINE\nVladi KS upućen zahtjev da novinare i medijske radnike uvrsti u prioritetnu listu za vakcinaciju protiv koronavirusa\nOdluke o uvrštavanju novinara i medijskih radnika u prioritetne grupe za vakcinaciju nisu donesene u Sarajevskom i Tuzlanskom kantonu, pišu BH novinari.\nUdruženje BH novinari saopštilo je da su predstavnici tog udruženja i medija sa područja Kantona Sarajevo uputili su zahtjev članovima Vlade Kantona Sarajevo da novinare i medijske radnike uvrste na listu prioriteta za vakcinaciju protiv koronavirusa.\nKako se navodi, Vlada Federacije BiH uputila je otvoreno pismo premijeru Kantona Sarajevo Edinu Forti, ministru zdravstva dr. Harisu Vraniću i članovima Vlade Kantona Sarajevo u kojem je data instrukcija svim kantonima da donesu odluke o prioritetnim grupama za vakcinaciju sa preporukama da se nakon medicinskih i zdravstvenih radnika, starijih i hroničnih bolesnika, u prioritetne grupe stave policajci, prosvjetni radnici i pripadnici drugih profesija pogođenih pandemijom koronavirusa.\nVećina kantona u Federaciji BiH je usvojila odgovarajuće odluke i novinare i medijske radnike već uvrstila među “druge profesije pogođene COVID-19”, a BH novinari pišu da je na osnovu takvih odluka vakcinisan određen broj novinara i medijskih radnika iz Zeničko-dobojskog i Bosansko-podrinjskog kantona.\nBH novinari pišu da bi u skladu sa mogućnostima, odnosno brojem vakcina kojim raspolažu pojedini kantoni, uskoro trebala početi vakcinacija novinara i medijskih radnika i u drugim kantonima.\nMedijski radnici su već ranije uvršteni na liste prioriteta u Republici Srpskoj i Brčko distriktu, a BH novinari pišu da takve odluke nisu donesene u Sarajevskom i Tuzlanskom kantonu.\nIz tog udruženja i redakcija medija sa područja Kantona Sarajevo podsjećaju da su od početka pandemije koronavirusa do danas, na stotine medijskih radnika i radnica širom BiH bili zaraženi koronavirusom, kao i da su mnogi od njih preminuli od posljedica zaraze.\n“S obzirom na ograničen broj vakcina koje su trenutno dostupne građanima Kantona Sarajevo, napominjemo da ne očekujemo da medijski djelatnici budu u istom rangu sa zdravstvenim radnicima, hroničnim bolesnicima ili osobama starijim od 65 godina, koji svakako trebaju imati nulti prioritet pri vakcinisanju”, pišu BH novinari.\n“Međutim, zbog prirode posla koji obavljaju i svakodnevnih kontakata sa velikim brojem ljudi, novinari, snimatelji, fotoreporteri i drugi članovi medijskih timova su u daleko većoj mjeri izloženi potencijalnoj zarazi u odnosu na osobe koje imaju mogućnost raditi od kuće ili isključivo u kancelariji”, piše u pismu potpisanom od strane medijskih redakcija: Klix, Radio Sarajevo, portal Depo, Žurnal, Oslobođenje, Slobodna Bosna, Federalna novinska agencija i Udruženje BH novinari.\nKako pišu BH novinari, predstavnici tih redakcija smatraju da su navedeni razlozi, jedini utemeljeni razlozi za stavljanje novinara i svih drugih medijskih djelatnika na prioritetnu listu u rangu sa policajcima, vatrogascima, prosvjetnim radnicima i uposlenicima drugih javnih institucija koji također dolaze u kontakt sa velikim brojem osoba, i to na način kako je to već riješeno u drugim kantonima u Federaciji BiH.


Matvijenko neće govoriti u Parlamentu FBiH, obratit će se samo Parlamentu BiH i NSRS-u\n23 Aprila, 2018 23 Aprila, 2018 Moj USK\nPredsjednica Vijeća Federacije Federalne skupštine Ruske Federacije Valentina Matvijenko danas i sutra obratit će se delegatima i zastupnicima u Domu naroda Parlamentarne skupštine BiH i Narodnoj skupštini RS. Kako stvari stoje, Matvijenko je očito izbjegla da se obrati parlamentarcima u Parlamentu FBiH.\nNa današnjoj 38. sjednici Doma naroda Parlamentarne skupštine BiH državnim delegatima obratit će se predsjednica Vijeća Federacije Federalne skupštine Ruske Federacije Valentina Matvijenko. Riječ je o političarki bliskoj Vladimiru Putinu koja slovi za najmoćniju ženu Rusije.\nIz Narodne skupštine Republike Srpske ranije je saopćeno kako je Kolegij Narodne skupštine Republike Srpske jednoglasno utvrdio da će Svečana sjednica NSRS biti održana u utorak, 24. aprila 2018. godine od 13:50 sati kada će se zastupnicima i gostima obratiti predsjednica Savjeta Federacije Federalne skupštine Ruske Federacije.\nJavnosti još uvijek nije poznato zbog čega se Matvijenko neće obratiti zastupnicima i delegatima u Parlamentu Federacije BiH. Naime, na zvaničnim web stranicama Zastupničkog doma i Doma naroda Parlamenta FBiH nisu najavljene nikakve aktivnosti vezane za posjetu ruske funkcionerke.\nPoznavajući prilike u Federaciji BiH, nije isključeno ni da je Matvijenko imala želju da se obrati federalnim parlamentarcima, ali da vlasti jednostavno nisu uspjele zakazati sjednicu Parlamenta FBiH usljed žestoke političke krize u kojoj se nalazi zakonodavna vlast.\nUkoliko je Matvijenko izbjegla da se obrati parlamentarcima u Parlamentu FBiH, s pravom se postavlja pitanje zbog čega je za političarku blisku ruskom predsjedniku Vladimiru Putinu važno da se obrati predstavnicima zakonodavne vlasti RS-a, ali ne i predstavnicima zakonodavne vlasti Federacije BiH.\nValentina Matvijenko se na funkciji predsjednice Vijeća Federacije Gornjeg doma Federalne skupštine Ruske Federacije nalazi od septembra 2011. godine. Prije ove funkcije Matvijenko je obavljala dužnost guvernerke Sankt Peterburga, a vršila je i funkciju zamjenice predsjednika Vlade Ruske Federacije. Stalna je članica Vijeća sigurnosti Ruske Federacije.\nMediji navode kako se ona smatra trećom ličnosti u državi, odmah nakon predsjednika Rusije Vladimira Putina i premijera Dmitrija Medvedeva.


Humanitarni koncert grupe “Kimval” | Palelive.com\nPočetna Regija Foča Humanitarni koncert grupe “Kimval”\nHumanitarni koncert grupe “Kimval”\nFOČA – Etno-grupa “Kimval” sutra će u Foči organizovati humanitarni koncert sa kojeg je prihod namijenjen za dvije porodice iz ove lokalne zajednice koje su najviše socijalno ugrožene.\nUlaznice za koncert pod nazivom “Pruži ruku prijateljstva” koštaju dvije KM.\nKoncert će biti održan u bioskopskoj sali Centra za kulturu i informisanje od 19.00 časova, najavljeno je iz ove grupe.\nEtno-grupu “Kimval” čine učenici Srednje bogoslovske škole “Sveti Petar Dabrobosanski” i učenice Srednjoškolskog centra iz Foče.\nPrethodni članakU “Golfu” pronađena puška i municija\nNaredni članakLiga rekreativaca: “Šticari” u derbiju uzeli “skalp” Bariju, dobro izdanje Pavla i Kumbare


Branko Архиве - Dnevnik Juga\nHome / Tag Archives: Branko\nLeskovčani oduševili publiku na 55. Mokranjčevim danima\nIna Dendić 14/09/2021\tDRUŠTVO, KULTURA, Leskovac, Zanimljivosti 0\nSvečarska atmosfera, zvuci fanfara i gromoglasna Šesta rukovet, sve u čast kompozitoru Stevanu Stojanoviću Mokranjcu, označili su početak praznika muzike u Negotinu, 55. Festivala“Mokranjčevi dani“. Leskovačka crkveno pevačka družina „Branko“ na jubilarnim 55. Mokranjčevim danima u Negotinu osvojila je po mišljenju žirija diplomu za najuspešnije izvođenje Mokranjčevog dela. „Ova nagrada …\nVEČE PUNO EMOCIJA Sjajan nastup Leskovačkog crkvenog hora Branko u Berlinu\nIna Dendić 29/11/2018\tDRUŠTVO, Leskovac 0\nPrethodnog vikenda leskovačka Crkveno – pevačka družina „Branko“ gostovala je u Berlinu, gde je održala celovečernji koncert u crkvi Svetog Save u ovom gradu. Za članove Crkvenog hora „Branko“ i organizatore prijem je priredio i njegova ekselencija dr Dušan Crnogorčević, ambasador Republike Srbije u Berlinu. Prijemu su prisustvovali i članovi …


Insajder | CRNADAK ZA INSAJDER: Ako pregovori SNSD, SDA i HDZ dožive krah, moguće i druge varijante kako doći do 22 poslaničke ruke\nCRNADAK ZA INSAJDER: Ako pregovori SNSD, SDA i HDZ dožive krah, moguće i druge varijante kako doći do 22 poslaničke ruke\nMinistar spoljnih poslova BiH i visoki funkcioner PDP-a Igor Crnadak kaže da poslije završetka izbora za Evropski parlament ne očekuje velike promjene u politici Evropske unije prema BiH i regionu.\nU intervjuu za Insajder Crnadak, između ostalog, govori i o blokadi formiranja vlasti na nivou BiH, aferi "potkivanje", odnosima PDP-a sa SNSD-om, kao i o planovima njegove stranke da se u narednom periodu pojača novim kadrovima.\nINSAJDER: Nakon objavljivanja prvih rezultata izbora za Evropski parlament, kako procjenjujete budući odnos Brisela prema BiH i da li će doći do promjena u politici EU?\nCRNADAK: Rezultati izbora su manje-više očekivani. Imamo blagi porast populista i blagi pad Evropske narodne partije i socijalista kao vodećih grupa, ali oni i dalje ostaju vodeća snaga u Evropskom parlamentu. Ne očekujem dramatičnu promjenu političkog reljefa Evrope poslije ovih izbora, niti očekujem značajniji zaokret evropske politike prema BiH i Balkanu.\nINSAJDER: Očigledno je da postoji ozbiljan zastoj u formiranju novog Savjeta ministara BiH. Šta će se dogoditi ako ne dođe do dogovora između SNSD, SDA i HDZ?\nCRNADAK: Ovo zaista predugo traje i već je svima dosadilo. Očigledno je da te tri političke partije, koje su napravile određene dilove oko Doma naroda, a nakon toga zajednički formirale i kolegijume oba doma Parlamentarne skupštine BiH, nakon svega imaju problem sa formiranjem Savjeta ministara. U ovom trenutku čini se da će oni vrlo teško završiti taj posao. Mislim da bi bilo fer da od njih ovih dana čujemo krajnji rok za završetak tog posla, jer ovo ne može da traje unedogled. U svakom slučaju, PDP za sada ne učestvuje u tim razgovorima i pratimo šta se dešava. Teško je predvidjeti šta će se dogoditi ako bi oni proglasili neuspjeh tih razgovora. Međutim, sigurno je da bi se tada analizirale i neke druge mogućnosti da se dođe do 22 ruke u Predstavničkom domu Parlamenta BiH. U ovom trenutku mislim da je to još jako daleko.\nINSAJDER: Da li bi u slučaju objavljivanja neuspjeha pregovora između SNSD-a, SDA i HDZ-a, PDP pokušao da uđe u priču oko formiranja vlasti? Mirko Šarović je nedavno izjavio da SDS ne bi trebalo da bude statista u priči oko fomiranja vlasti ukoliko se nastavi saga o blokadi konstituisanja novog Savjeta ministara.\nCRNADAK: Kao što sam već rekao, u PDP-u pratimo šta se dešava i sigurno nećemo ulaziti u bilo kakve aktivnosti oko formiranja vlasti sve do momenta dok se ne vidi da li je ovo što je započeto između SNSD-a, SDA i HDZ-a doživjelo neuspjeh.\nINSAJDER: Vaš komentar na aferu "potkivanje", odnosno navode da je predsjednik Visokog sudskog i tužilačkog savjeta BiH Milan Tegeltija umiješan u korupciju?\nCRNADAK: Prije svega bih volio da kroz institucije sistema dobijemo jasan odgovor šta se to tačno desilo i da onda donosimo ozbiljnije zaključke. Međutim, prije toga moram reći da se čisto ljudski, kao običan građanin, nisam osjećao ugodno ovih dana dok se sve to dešavalo jer mislim da su ljudi s pravom najosjetljiviji upravo na potencijalnu korupciju u pravosuđu. Upravo je pravosuđe to koje treba da se bori protiv korupcije, da obezbijedi da je ne bude ili da, makar, korupcija bude svedena na najmanju moguću mjeru. U ovom trenutku ne bih dalje komentarisao taj slučaj osim da se zaista nadam i očekujem da se uradi jedna kvalitetna istraga oko svega toga i da javnost dobije precizne podatke šta se zapravo desilo.\nINSAJDER: Milorad Dodik nedavno je govorio o tome da čeka poziv na sastanak s SDS-om i PDP-om. Da li će doći do tog sastanka i da li je moguće oživljavanje priče o jedinstvu srpskih stranaka na nivou BiH?\nCRNADAK: Dodikova izjava da je spreman za sastanak nije ništa novo, jer smo se tako i dogovorili na prvom sastanku. Vi znate da je taj sastanak bio prvi zvanični susret delegacija SNSD-a i PDP-a nakon deset godina, ali smo mi na tom sastanku rekli da smo spremni i za nastavak dijaloga. Dodik je tada vrlo precizno izjavio da on nema nikakav problem i da će lično predvoditi delegaciju SNSD-a na sastanku koji bi trebalo da se održi u sjedištu PDP-a u Banjaluci. MIslim da je dobro to što smo mi iz PDP-a vrlo jasno poručili da nećemo praviti vlast sa SNSD-om, ali da hoćemo držati otvoren kanal komunikacije jer je to u interesu Republike Srpske. Oko nekih stvari koje su važne za Srpsku treba da razgovaramo i da pokušamo da dođemo do zajedničkog minimuma. Mi smo otvorili vrlo ozbiljne razgovore oko parlamentarnog nadzora nad RTRS-om i oko izmjena Izbornog zakona. Imali smo dosta saglasnosti oko ovih pitanja na prvom sastanku i očekujem da kada određeni dokumenti budu spremni i kada usaglasimo termin da će doći i do drugog sastanka, ovog puta u sjedištu PDP-a.\nINSAJDER: Zašto se PDP ujedinio sa Srpskom radikalnom strankom RS Milanka Mihajilice?\nCRNADAK: Ta odluka prije svega ide u smjeru ukrupnjavanja političke scene i mislim da je dobro što je SRS RS donijela odluku da svoje djelovanje praktično nastavi u okviru PDP-a. Iz ugla PDP-a dobro je i to što smo dobili jednu grupu koja je vrlo snažno na kursu kritike ovog što se posljednjih desetak godina dešava u Republici Srpskoj i koja s nama dijeli poglede na to da institucije treba da jačaju, da sistem treba da jača, da treba žešće da se obračunamo s korupcijom u Republici Srpskoj i da gradimo društvo koje će donijeti bolju perspektivu za nove generacije. Ono što mogu sigurno da vam kažem jeste to da će PDP imati još sličnih aktivnosti i da će još pojedinaca i određenih organizacija pristupiti PDP-u u narednom periodu.\nIgor Crnadak PDP Savjet ministara BiH


Vrlo važan dokument u gospodarenju državnim šumama\nPremijer BPK Goražde i direktor firme "Wald Projekt" potpisali Ugovor o izradi šumsko-privredne osnove\nPremijer Bosansko-podrinjskog kantona Goražde Emir Oković i direktor privrednog društva „Wald Projekt“ d.o.o. iz Bosanske Krupe Ismet Sendić potpisali su danas Ugovor za izradu šumsko – privredne osnove za državne šume i šumska zemljišta ŠGP “Bosansko – podrinjskog” .\nPotpisivanju ovog ugovora, prisustvovao je i ministar za privredu Esed Radeljaš.\nPrema riječima ministra privrede, ovaj dokument je od velikog značaja budući da se šumsko –privredna osnova radi na period od deset godina. Kako postojeća ističe 2017.godine, Ministarstvo za privredu je krenulo na vrijeme sa izradom novog dokumenta.\n„U skladu sa javnim nabavkama provedena je konkursna procedura i izbrana je ova firma kao najjeftinija. Radi se o iznosu od 315.670 KM, taj iznos je sa PDV-om i danas pristupamo potpisivanju ugovora, a firma „Wald Projekt“ se obavezuje da će to izvršiti u zakonski predviđenom roku“- riječi su ministra Radeljaša.\nKako je danas istaknuto, riječ je o renomiranoj firmi, registrovanoj prije 12 godina koja je radila šumsko-privrednu osnovu za cijelu BiH, pa čak i državnu inventuru BiH.\n„Nadam se da će Kanton iza nas imati jednu kvalitetnu šumsko-privrednu osnovu. Mi smo preuzeli izuzetno odgovoran posao, jer od našeg posla ovisi buduće poslovanje šumsko-privrednog javnog preduzeća. Dakle, ono stanje koje mi utvrdimo na terenu, na osnovu njega radimo planove, a na osnovu tih planova javno preduzeće gospodari šumama. To je jedan izuzetno složen i komplikovan posao“- istaknuo je direktor firme „Wald Projekt“ Ismet Sendić.\nBosansko-podrinjski kanton Goražde bi do kraja augusta, najkasnije do 15.septembra iduće godine mogao dobiti novu šumsko-privrednu osnovu za državne šume i šumska zemljišta, nešto ranije od predviđenog roka.


Kolika nas poskupljenja goriva očekuju nakon 1. februara? – Glas TK\nKolika nas poskupljenja goriva očekuju nakon 1. februara?\nredakcija 11. January 2018.\nGrađane najviše zanima da li će i u kojoj mjeri doći do poskupljenja maloprodajnih cijena goriva na benzinskim pumpama širom BiH.\nTim povodom kontaktirali smo Udruženje prometnika naftnih derivata u FBiH iz kojeg ističu da će “stupanjem na snagu Zakona u praktičnom smislu značiti da će od tog dana UIO naplaćivati akcize i putarine na svaki litar prometovanog derivata, uključujući LPG i biogoriva“.\nOdricanje od profita\n– S obzirom da konačnu, odnosno maloprodajnu cijenu goriva čine između ostalog sve fiskalne i parafiskalne obaveze, sasvim je jasno da će i akcize, odnosno putarine činiti sastavni dio maloprodajne cijene derivata, u obimu iznosa akciza i taksi + PDV. Da li će neke od kompanija odreći dijela ne tako velike marže, ovisi od poslovne politike pojedinih kompanija. Ono što sigurno pretpostavljamo to je da će doći do znatnog povećanja maloprodajnih cijena – kazali su nam u Udruženju.\nNavode da će “uvođenje akciza i taksi otežati poslovanje svih prometnika naftnih derivata“.\n– Razlozi su sljedeći. Za osiguranje jednake količine naftnih derivata koja je potrebna našem tržištu, morat će se osigurati puno više novčanih sredstava, iz postojećih ili kreditnih sredstava što će dodatno usložiti poslovanje tih kompanija. Također je za pretpostaviti da će zbog povećanih cijena i trošova života doći do smanjenja potrošnje naftnih derivata – ističu iz Udruženja.\nNavode i da se ne mogu složiti sa tvrdnjama da je trenutna cijena goriva u BiH među najnižim u Evropi te da u kombinaciji sa niskim cijenama nafte i goriva na svjetskom tržištu ovo predstavlja idealan trenutak za povećanje akciza.\n– Ne bi se mogli sa ovim složiti, jer iznos poreznih davanja u ovako formiranoj cijeni iznosit će 60 posto od maloprodajne cijene. Oscilacije na svjetskom tržištu su reda veličine do 2-3 feninga, a iznos takse puno veći. Činjenica je da ćemo se po cijenama približiti zemljama u okruženju, ali u komparaciji sa prosječnim plaćama građana trebalo bi posmatrati ovo povećanje cijena – poručuju iz Udruženja.\nViše o prihodima naftaša u BiH pročitajte u članku “Bh. naftaši zadovoljno trljaju ruke: Raste prodaja goriva, velika četvorka i dalje vlada”.\nStav udruženja iz RS-a\nRanije su se oglasili i naftaši iz entiteta RS. Sekretar Grupacije za promet naftom i naftnim derivatima u Privrednoj komori RS Zoran Berak za EuroBlic je potvrdio da će distributeri od 1. febrauara biti prinuđeni da povise cijenu dizelskih i benzinskih goriva za 0,15 KM po litri plus porez na dodatu vrijednost, što iznosi zajedno 0,18 KM.\n– Napominjemo da navedeno povećanje ide isključivo u državnu kasu, te da će distributeri imati samo štetu od povećanja cijena zbog očekivanog pada prometa – tvrdi Berak.\n– Svugde u svijetu stimuliše se upotreba biorazgradivih goriva kako bi se smanjila upotreba goriva koja zagađuju okolinu, dok se kod nas uvode novi nameti na tečni naftni gas čime se direktno destimulira upotreba ovog energenta – ističe Berak.\nPrevious Post: Planirana izgradnja nove fabrike kreča u TK, zapošljavanje novih radnika\nNext Post: Zenički rudari stupili u štrajk glađu, prijete da će se zapaliti (VIDEO)


March 30, 2020, 04:48:41 pm\nPages: 123456789101112131415161718192021222324252627282930313233343536373839404142434445464748495051525354555657 1 2 3 4  6 7 8 9 10 ... 57 Go Down\nAuthor Topic: Sukobi u Jemenu (Read 109979 times)\n« Reply #60 on: April 01, 2011, 06:47:41 pm »\nStotine hiljada ljudi na protestu u Jemenu\nSANA - Stotine hiljada demonstranata okupilo se danas na glavnom trgu u Sani i na ulicama drugih jemenskih gradova, tražeći povlačenje s vlasti predsednika Alija Abdulaha Saleha.\nTo su dosad najmasovniji protesti u Jemenu, a opozicija je najavila da očekuje da će na ulice izaći čak milion ljudi.\nMnoge džamije u Sani su zatvorene pošto su se sveštenici i vernici pridružili učesnicima protesta, preneo je Asošiejtid pres.\nDemonstrantima su se priključili i vojnici, koji su u jemenskoj prestonici postavili desetak kontrolnih punktova kako bi sprečili eventualni upad grupa odanih predsedniku Salehu.\nOpozicija smatra da je Saleh, koji je na vlasti već 32 godine, odgovoran za loše vodjenje države, represiju i ubijanje demonstranata.\nProtesti u Jemenu traju od sredine februara, a demonstranti su poručili da neće odustati dok predsednik ne ode s vlasti.\n« Reply #61 on: April 06, 2011, 01:30:34 pm »\nU Jemenu ubijen najmanje jedan, a ranjeno 30 demonstranata\nPolicija u Jemenu ubila je najmanje jednog i ranila tridesetak demonstranata u sukobima koji su izbili noćas u Taezu, južno od Sane, rekli su danas očevici u trenutku dok se protesti protiv vlasti održavaju širom zemlje.\nNa desetine hiljada ljudi protestovalo je danas u Taezu zahtevajući ostavku predsednika Alija Abdalaha Saleha, a povorke ljudi su se iz više gradskih kvartova kretale ka sedištu lokalnog guvernera, rekli su učesnici protesta.\nU tom gradu danas su zatvorene prodavnice, nakon nasilnih protesta i sukoba sa policijom u kojima je samo u ponedeljak poginulo 17 demonstranata nedaleko od sedišta guvernera. Na jugu Jemena, na hiljade ljudi danas je izašlo na ulice Adena u znak solidarnosti sa stanovnicima Taeza, Sane i Hodeide na Crvenom moru, gradu gde je u poslednja dva dana poginulo 25 demonstranata u talasu nasilja koji se proširio na čitavu zemlju.\nNa protestima koji su počeli krajem januara, demonstranti zahtevaju ostavku 69-ogodišnjeg predsednika Saleha koji je na vlasti 32 godine. Vašington koji je sve više zabrinut zbog porasta nasilja u toj zemlji, inače, saveznici SAD u borbi protiv terorizma, je "oštro" osudio nasilje policije nad demonstrantima.\n« Reply #62 on: April 20, 2011, 01:49:49 pm »\nPet demonstranata ubijeno u Jemenu\nSANA - Pet demonstranata je ubijeno u Sani kada je policija počela da rasteruje učesnike protesta koji zahtevaju ostavku jemenskog predsednika Alija Abdalaha Saleha, saopštili su danas bolnički izvori.\n126762_jemen-demonstracije3-afp_f.jpg (32.89 KB. 470x270 - viewed 255 times.)\n"Bilans je petoro ubijenih i 60 ranjenih koji svi imaju prostrelne rane ili povrede od pendreka. Medju njima je 23 koji su zadobili teške ili povrede opasne po život", izjavio je jedan od lekara iz poljska bolnice koja je postavljena na glavnom trgu u Sani gde se zbrinjavaju demonstranti.\nNa stotine drugih učesnika protesta je imalo napade gušenja zbog ogromne količine suzavca koji je upotrebila jemenska policija na skupu koji je juče održan.\nU gradu Taezu, na jugozapadu zemlje, policija je ubila jednog demonstranta, dok je u Hodeidi ubijena jedna osoba kada je nepoznati motorciklista otvorio vatru na demonstrante koji su sedeli na gradskom trgu. U tom napadu je povređeno još osam demonstranata.\nKomitet za organizaciju protesta, nakon jučerašnjih krvavih obračuna policije sa demonstrantima, pozvao je danas na protestne marševe stanovnike više gradova širom Jemena.\n« Reply #63 on: May 19, 2011, 01:32:51 pm »\nDogovorena predaja vlasti u Jemenu\nOpozicija i predsednik Jemena Ali Abdulah Saleh dogovorili su se danas oko potpisivanja dogovora o predaji vlasti, na osnovu predloga "Saveta za saradnju u Zalivu", koji je izmenjen nakon intervencije evropskih i američkih diplomata.\n13670.jpg (13.52 KB. 320x213 - viewed 265 times.)\nDogovor je trebalo da bude potpisan još početkom ovog meseca, ali to ipak nije učinio predsednik Saleh.\nSporazum predviđa formiranje vlade nacionalnog jedinstva pod rukovodstvom opozicije, da Saleh, koji se nalazi na vlasti od 1978. preda funkciju zameniku predsednika, i okončanje demonstracija.\nIzbori bi trebalo da budu održani 60 dana po ostavci Saleha.Potpisivanje sporazuma bi, prema rečima predstavnika opozicije Jahja Abu Usbua, trebalo da usledi tokom dana.\nU Jemenu od februara građani demonstriraju protiv Saleha. Snage bezbednosti i naoružane pristalice predsednika do sada su ubili oko 170 protivnika režima, i ranili više od 1.000 ljudi.\n« Reply #64 on: May 26, 2011, 02:36:49 pm »\nKrvavi sukobi u Jemenu\nDesetine poginulih u sukobima pristalica i protivnika predsednika Alija Abdualha Saleha u glavnom gradu Jemena. Samo u eksploziji u skladištu oružja poginulo najmanje 28 osoba. Saleh rekao da neće podneti ostavku i dozvoliti da Jemen ostane "propala" država i uporište Al Kaide.\nU žestokim sukobima pristalica i protivnika predsednika Alije Abdulaha Salaha tokom noći je poginulo na desetine ljudi. Ministar odbrane rekao je da je najmanje 28 osoba poginulo u eksploziji u skladištu oružja u blizni Sane.\nPripadnici plemena Hašid na položaju\nJemen2.jpg (61.13 KB. 527x350 - viewed 241 times.)\nPlemenski vođa El Ahmar kaže da se borbe vode u blizini aerodroma u Sani, zbog čega bi aerodrom mogao biti zatvoren.\nJemenski predsednik rekao je da neće podneti ostavku, niti dozvoliti da njegova nacija postane "propala država", iako su borbe vladinih snaga i naoružanih pripadnika lokalnih plemena zahvatile čitave delove prestonice Sane.\nSaleh je u saopštenju, koje je pročitao njegov portparol Ahmed el Sufi na sastanku sa savezničkim plemenima, isključio dobrovoljno povlačenje s vlasti i potpuno odbacio napore međunarodne zajednice u posredovanju da on napusti mesto predsednika posle 32 godine vladavine.\n"Neću napustiti vlast i neću napustiti Jemen. Ne primam naređenja spolja", poručio je Saleh, zapretivši da njegovo svrgavanje Jemen može da pretvori u raj za Al Kaidu.\n"Jemen neće biti propala država. On se neće pretvoriti u utočište Al Kaide", naveo je Saleh u saopštenju i dodao da će raditi na tome da spreči da nasilje koje besni i koje preti da "odvuče zemlju u građanski rat".\nSAD naredio osoblju svoje ambasade da napusti zemlju. Američki predsednik Barak Obama pozvao je Saleha da preda vlast, što je promena u stavu administracije SAD koja je donedavno jemenskog lidera smatrala jednim od važnih partnera u borbi protiv terorizma.\nGeneralni sekretar UN Ban Kimun pozvao je na momentalni prekid borbi, jer je, kako je rekao, zabrinut da bi dalji okršaji "mogli još više da destabilizuju situaciju".\nPlemena protiv snaga vlade\nU poslednja tri dana u sukobima u Jemenu broj mrtvih dostigao je 63, a nasilje je usledilo posle neuspešnih arapskih pokušaja da posreduju u okončanju tromesečnog ustanka u toj zemlji i Salehovom odlasku s vlasti.\nNajnoviji sukobi izbili su u ponedeljak, pošto su Salehove trupe pokušale da napadnu imanje vođe najvećeg jemenskog plemena - Hašida.\nStotine plemenskih boraca pohrlili su u severno predgrađe Sane, Hasabu, gde su se sukobili sa vladinim snagama. U borbama je opustošen taj deo grada, u kome se nalaze ministarstva i sedište Salehove vladajuće partije. Plemenski borci zauzeli su 16 ministarstava i druge vladine institucije.\nMnoge porodice su napustile oblasti grada u kojima se vode borbe i potražile utočište van prestonice.\nOčevici su naveli da je vlada blokirala sve prilazne puteve Sani, zbog čega su stotine Jemenaca koji su želeli da uđu u glavni grad bile primorane da prespavaju u kolima.\nLider demonstranata Mana el Matari rekao je da će oni i dalje ostati posvećeni mirnim protestima i optužio je Saleha da "raspiruje nemire".\n"Predsednik traži način da potpali vojnu situaciju i izazove rat u službi vlastitih interesa i tako skrene pažnju sa pitanja podnošenja ostavke", ocenio je El Matari.\n« Reply #65 on: June 01, 2011, 12:43:13 pm »\nJemen: Tokom noći 41 ubijenih, nova eksplozija severno od Sane\nEksplozija se čula danas severno od Sane, posle uličnih borbi tokom noći u jemenskoj prestonici između moćne opozicione plemenske konfederacije Hašid i snaga lojalnih predsedniku Ali Abdulah Salehu u kojima je bilo 41 ubijenih.\n14620.jpg (14.92 KB. 320x213 - viewed 240 times.)\nNije tačno poznato što je bio uzrok eksplozije, javlja agencija Rojters.\nNovi sukobi izbili su između plemena lojalnih šeiku Sadik al Ahmaru, koji se nalazi na čelu moće Hashid konfederacije opozicionih plemena i snage bezbednosti predsednika Saleha tokom noći, posle krhkog primirja koje je saopšteno u petak.\nSalehova vlada optužila je Ahmarove borce za kršenje primirja, navodi agencija AP i dodaje da je na sajtu jemenskog ministarstva odbrane navedeno su opoziciona plemena ušla u sedište vladajućeg Generalnog narodnog kongresa.\nMeđutim, izvori bliski Ahmaru, tvrde da su Salehove snage "krive, jer su otvorile paljbu na sedište plemenskih lidera severno od prestonice".\nSvedoci navode da su , pored uličnih borba, jedinice predsedničke garde granatirale komandu brigade odgovorne za čuvanje važnih vladinih institucija.\n« Reply #66 on: June 05, 2011, 10:08:49 am »\nPredsednik Saleh je napustio Jemen, zajedno sa još barem pet visokih zvaničnika, uključujući i predsednika Skupštine, Premijera, zamenika Premijera, i Savetnika za bezbednost. Saleh ima opekotine na licu i grudima, i verovatno je pretrpeo ranjavanje od komada drveta, ali nije u životnoj opasnosti.\nTrenutno se nalazi u Saudijskoj Arabiji, a zemljom privremeno upravlja Potpredsednik Abd-al Rab Masur al-Hadi. Iza napada verovatno stoje uticajna braća El Ahmar. Napad je bio veoma sofisticiran, i zahtevao je duboko poznavanje Salehovog obezbeđenja, pa se sumnja da je napad organizovao general Ali Mohsen El Ahmar.\n« Reply #67 on: November 07, 2011, 04:31:50 pm »\nU sukobima u Jemenu ubijeno šest ekstremista, mnogo ranjenih\nU sukobu jemenskih bezbednosnih snaga sa pobunjenicima ubijeno je šest ekstremista dok je više ranjeno u gradu Zindžibar, saopštili su danas jemenski zvaničnici.\nU glavnom gradu južne pokrajine Abijan vodjene su teške borbe izmedju vladinih snaga i ekstremista povezanih sa Al Kaidom koji su počeli juče i trajali do ranih jutarnjih časova, prenela je agencija AP.\nNekoliko pripadnika jemenskih snaga bezbednosti je ranjeno tvrde jemenski zvaničnici mada nisu naveli koliko, dok agencija Rojters precizira da se radi o četiri osobe uključujući i jednog jemenskog vojnika.\nBritanska agencija navodi da je i u subotu u istoj oblasti ubijeno pet ekstremista od kojih je jedan Iračanin i jedan državljanin Saudijske Arabije. U poslednja dva dana ukupno je registrovano 11 žrtava u redovima ekstremista.\nU najsiromašnijoj zemlji arapskog sveta u poslednjih devet meseci bukti pobuna čiji je cilj svrgavanje dugogodišnjeg jemenskog predsednika Ali Abdulaha Saleha, što je omogućilo ekstremistima da preuzmu kontrolu nad gradovima na nemirnom jugu zemlje.\n« Reply #68 on: November 16, 2011, 08:44:04 am »\nJemenski predsednik najavio ostavku\nJemenski predsednik Ali Abdulah Saleh izjavio je da će napustiti dužnost "u roku od 90 dana" nakon postizanja sporazuma sa Savetom za zalivsku saradnju (GCC).\nabdullah-saleh-foto-rojter_f.jpg (20.98 KB. 470x270 - viewed 180 times.)\n"Kada se saglasimo sa inicijativom GCC i kada ona bude potpisana, i kad se dogovorimo o strukturi prenosa vlasti i sprovedu se izbori, predsednik će otići", rekao je Saleh u intervjuu za TV stanicu "Frans 24", a prenosi "Si-En-En".\nSaleh je u intervjuu istakao da nema želju da se "drži vlasti".\n"Poznajem poteškoće, negativne i pozitivne strane, neću se držati vlasti. Ko god se drži vlasti, mislim da je lud", kazao je Saleh.\nJemen je već mesecima poprište nasilnih protesta na kojima već predsednikovi protivnici zahtevaju da on napusti vlast nakon 33 godine provedene na dužnosti.\nSaleh je ranjen u napadu na predsedničku rezidenciju ranije ove godine i proveo je nekoliko sedmica u Saudijskoj Arabiji na lečenju od opekotina.\nVeć je nekoliko puta delovalo da je Saleh blizu da se saglasi sa predajom vlasti, ali je onda menjao mišljenje.\nMeđunarodne sile, uključujući SAD, pozivale su jemenskog predsednika u više navrata da podnese ostavku.\n« Reply #69 on: November 18, 2011, 09:57:25 am »\nPripadnici pobunjeničkog pokreta al-Houthi (Zaidi) polako napreduju ka obali Crvenog mora. Pored svog tradicionalnog uporšta u severnoj provinciji Saada, proširili su teritoriju pod svojom kontrolom i na susednu provinciju al-Jawf, kao i nekoliko manjih gradova i sela u provinciji Hajja, koja se nalazi na obali Crvenog mora. Izgleda da im je sledeći cilj im grad Midi, mala luka na obali Crvenog mora, koja bi mogla da im posluži za dodatni uvoz naoružanja iz Afrike. Midi je jedna od glavnih tranzitnih tačaka za prebacivanje ilegalnih imigranata iz Somalije, kao i oružja, nafte i ostale švercovane robe. Pre samog napada na Midi, 9. Novembra pripadnici al-Houthija su uspeli da poraze pripadnike provladinih plemena Kašir i al-Am, u okrugu Kulan Aš Šaraf, u provinciji Hajja. Taj okrug je veoma važan, jer preko njega vodi put iz glavnog grada Sane do Crvenog mora. U slučaju zauziamanja Midija, nije isključena intervencija Saudijske Arabije.\nyemen-map.jpg (56.77 KB, 550x427 - viewed 68 times.)\n« Last Edit: November 18, 2011, 10:13:43 am by ZastavnikDjemo » Logged\n« Reply #70 on: November 23, 2011, 04:42:05 pm »\nPredsednik Jemena prepustio vlast potpredsedniku\nPredsednik Jemena Ali Abdulah Saleh potpisao je danas ukaz o prenošenju\nsvih svojih ovlašćenja na potpredsednika Abeda Mansura Hađija.\nsaleh-foto-reuter_f.jpg (20.18 KB. 470x270 - viewed 138 times.)\nSaleh je ukaz potpisao u Rijadu, u prisustvu saudisjkog kralja Abdulaha. Očekuje se da bi to moglo da okonča devetomesečne demonstracije i sukobe u Jemenu.\nDanas potpisani ukaz predviđa da Saleh sva ovlašćenja preda svom potpredseniku u roku od 30 dana, a predsednički izbori će biti održani najkasnije za 90 dana.\nSalehu je garantovan imunitet i neće moći da mu se sudi ni po kom osnovu.\n« Reply #71 on: November 26, 2011, 04:34:57 pm »\nBombardovan vojni kamp, ubijeno 80 pobunjenika\nNajmanje 80 antivladinih pobunjenika koji su zauzeli deo vojnog kampa u regionu Arhab, severno od Sane, ubijeno je u bombardovanju jemenskih ratnih aviona, tvrdi neimenovani bezbednosni zvaničnik.\nTražeći anonimnost "jer nije ovlašćen da obaveštava medije", taj zvaničnik je rekao da su avioni i artiljerija granatirali "naoružane pripadnike antivladinog plemena" tokom proteklih 48 sati, a prenosi Asošijeted pres.\nAmerička agencija ističe da za sada nema nezavisnih potvrda broja mrtvih, međutim, vojnik jemenske 63. brigade, koja je napustila kamp, kaže da su ga pobunjenici zauzeli pre nekoliko dana.\nGovoreći telefonom iz Arhaba, neimenovani vojnik je rekao da su pobunjenici ubili približno 20 vojnika, naveo je AP.\nJemenski predsednik Ali Abdula Saleh je, posle skoro deset meseci antirežimskih protesta, protekle sedmice potpisao plan kojim prenosi vlast na svog zamenika u roku od 30 dana.\nPlanom se predviđa održavanje prevremenih predsedničkih izbora u roku od 90 dana od potpisivanja, a Salehu se garantuje imunitet od izvodjenja pred sud.\n« Reply #72 on: December 12, 2011, 11:48:53 am »\nJemen: Iz zatvora pobegli članovi Al Kaide\nNajmanje 14 zatvorenika, među kojima 12 pripadnika Al Kaide, pobeglo je danas iz zatvora u Adenu, na jugu Jemena, saopštili su zvaničnici.\nZatvorenici, kojima još nisu izrečene presude, uspeli su da pobegnu tako što su iskopali šest metara dugačak tunel, prenele su agencije.\nNekima od njih se sudilo zbog pljačke banke 2009. godine u Adenu, dok su drugi pritvoreni zbog povezanosti sa ubistvima oficira obaveštajne službe, naveli su neimenovani bezbednosni izvori.\nVeruje se da se u zatvoru Makula nalazi više od 100 članova Al Kaide. Prema podacima Ujedinjenih nacija iz juna, 45.000 ljudi je napustilo domove zbog sukoba vladinih snaga i pripadnika Al Kaide na jugu Jemena.\n« Reply #73 on: March 05, 2012, 07:16:58 pm »\nU sukobima vojske Jemena i Al Kaide više od 100 mrtvih\nNajmanje 78 jemenskih vojnika poginulo je u sukobima sa pripadnicima lokalnog ogranka Al Kaide.\nNapadači su pokušali da preuzmu položaje vojske Jemena u zoni Kuda u nestabilnoj južnoj provinciji Abjane.\nU sukobima koji su se juče dogodili, poginulo je i 25 pripadnika Al Kaide, izjavio je neimenovani visoki vojni zvaničnik.\nBorci Al Kaide napali su tokom jučerašnjeg dana vojnu bazu u Kudu. Prema informacijama bolničkih izvora na obe strane ima na desetine ranjenih.\nBorbe su se vodile zapadno od glavnog grada provincije Abjane, Zinđibara, koji je pod kontrolom pripadnika Al Kaide od maja.\n« Reply #74 on: March 07, 2012, 11:53:32 am »\nNovi bilans: U Jemenu poginulo 185 vojnika\nUkupno 185 jemenskih vojnika je poginulo u napadu pripadnikaa lokalnog ogranka Al-Kaide na jednu kasarnu, novi je bilans koji su danas saopštile vlasti te zemlje.\nNapadači su pokušali da zauzmu kasarnu u zoni Kuda u nestabilnoj južnoj provinciji Abjane.\nPages: 123456789101112131415161718192021222324252627282930313233343536373839404142434445464748495051525354555657 1 2 3 4  6 7 8 9 10 ... 57 Go Up


Rusija o novim planovima SAD za Siriju: „Odlaze da bi ostali“ - Sputnjik Srbija\n23:31 28 Mart 2020\n08:56 27.12.2018 (osveženo 09:01 27.12.2018) Preuzmite kraći link\n„Svakako da SAD mogu da koriste teritoriju Iraka — Bagdad je u velikoj meri zavisan od Vašingtona. Istovremeno, Amerikancima je čak i bezbednije da svoje operacije vrše sa udaljenih lokacija“, ocenio je Morozov.\nOn je naveo i da se Amerikanci u Siriji ne osećaju preterano komforno — njihovo prisustvo se nikome ne dopada, a pre svih to se odnosi na aktivne učesnike u političkom procesu.\n„Naša reakcija je očigledna. Neprihvatljivo je bilo čije vojno prisustvo, pa čak i sa udaljenih lokacija, koje nije u skladu sa međunarodnim normama“, zaključio je ruski senator.\nplan, povlačenje, Oleg Morozov, Irak, Sirija


Naslovna/Politika/Govedarica: SDS će odlučivati o mojoj sudbini\nPredsjednik SDS-a Vukota Govedarica najavio je da će ta stranka sutra zatražiti dodatno brojanje glasova na izborima za predsjednika Republike Srpske, kao i da im se da na uvid oko 41.000 nevažećih glasova za taj nivo vlasti.\n– Ne možemo da prihvatimo ovakve izborne podatke, dok se ne utvrdi konačna istina. Tražićemo i grafološku analizu – rekao je Govedarica, navodeći da ima razloga da sumnja u regularnost izbora.\n– Imam osnova da sumnjam da su izbori pokradeni i nisu završeni dok se ručno ponovo ne prebroje svi glasački listići – rekao je on.\nTo se, kaže, posebno odnosi na veće gradove Zvornik, Gradišku i još neke.\nGovedarica je uputio primjedbe na tok kampanje koju je vodio lider SNSD-a Milorad Dodik, od kojeg su se, kaže, čule mnoge neprihvatljive prijetnje, prema radnicima i penzionerima, kao i onima koji budu glasali za SDS i njene kandidate.\nTvrdi da je sada jasno da sve što je dolazilo „iz kuhinje SNSD-a o navodnim obojenim revolucijama“, nije tačno.\nOn je izjavio da ne bježi od odgovornosti za izborni rezultat, ali da će o njegovoj eventualnoj smjeni sa mjesta prvog čovjeka SDS-a biti razgovarano tek nakon što se definitivno utvrde rezultati proteklih izbora.\n– Ukoliko dođemo do prave istine, ja ću na stranačkim organima ispitati svoje povjerenje, tako da će o tome odlučivati Srpska demokratska stranka – kaže Govedarica, koji je bio kandidat SzP-a za predsjednika Republike Srpske.\nKomantarišući incijativu predsjednika Srpske Milorada Dodika da se u predstojećem mandatu na nivou BiH formira srpski blok, Govedarica je rekao da je protiv toga da sjedi sa “onima koji upućuju prijetnje i ucjene”.\nŠto se tiče izbornog rezultata SDS-a kada je riječ o Narodnoj skupštini Republike Srpske, Govedarica je ocijenio da je mogao da bude i bolji, ali da je ova stranka osvojila otprilike isti broj mandata kao na izborima prije četiri godine.\nizbori SDS Vukota Govedarica\nDNS šalje očajničke poruke članstvu, DEMOS formira banjalučki odbor 25. januara (FOTO)


Mađarska ponudila da prihvati rumunske kovid pacijente | Restart Magazin\nMađarska je ponudila susednoj Rumuniji pomoć u zbrinjavanju pacijenata od koronavirusa pošto se zemlja suočava sa alarmantnim skokom slučajeva zaraze i manjkom kreveta u intenzivnoj nezi zbog čega je zdravstveni sistem pred pucanjem.\n„Pregovori rumunske i mađarske strane su u toku i to o konkretnim oblicima pomoći”, navelo je rumunsko ministarstvo, prenosi Beta.\nŠef rumunskog odbora za vakcinaciju Valeriu Georgita danas je poredio sadašnju lošu u Rumuniji sa onim što se dešavalo u Italiji koja je bila najteže pogođena korona virusom na početku pandemije.\n„Očigledno je da su bolnice i jedinice intenzivne nege pod pritiskom i preopterećene pacijentima sa kovidom”, rekao je on na konferenciji za novinare dodajući da zbog skoka zaraze kovidom ne mogu da se rešavaju drugi zdravstveni problemi.\nRumunija je pre oko mesec dana prijavljivala oko 1.000 novozaraženih dnevno a ove nedelje je broj dnevnih novozaraženih skočio na rekordno visoke nivoe od preko 15.000. Prvi put od početka pandemije Rumunija je zabeležila više od 300 umrlih u jednom danu, u sredu.\nU intenzivnoj nezi ima oko 1.500 kovid pacijenata što je takoreći pun kapacitet u zemlji.\nRumunski predsednik Klaus Johanis ove nedelje je nazvao ovakav razvoj situacije „katastrofom”.\nU Mađarskoj je danas zabeleženo 837 novozaraženih, u poređenju sa 14.467 u Rumuniji.\n← Velt: Proširenje na Zapadni Balkan bi ugrozilo opstanak\nEvropski parlament usvojio izveštaj o sajber bezbednosti →\nFudbalski HAOS Barselona\n30/09/2019 30/09/2019 Urednik\nDr Entoni Fauči: Test na koronavirusna antitela biće ubrzo dostupan


Turska: Odluka Skupštine RS-a pogrešna, opasna i narušava mir — Radio Velkaton : Radio Velkaton\nTurska: Odluka Skupštine RS-a pogrešna, opasna i narušava mir\nTurski ministar vanjskih poslova Melvut Cavusoglu ocijenio je izglasavanje zaključaka o prijenosu nadležnosti sa Bosne i Hercegovine u Narodnoj skupštini Republike Srpske kao “pogrešno i opasno” i dodao da taj korak “prijeti regionalnoj stabilnosti”.\nKomentar Cavusoglua uslijedio je nakon što je nova njemačka vlada pozvala Evropsku uniju da nametne sankcije lideru bosanskih Srba Miloradu Dodiku, piše Reuters.\n“Okruženje stabilnosti koje traje na Balkanu već 30 godina je pod ozbiljnim rizikom. Odluka koju je doneo parlament entiteta Republika Srpska je pogrešna, opasna i protivna ustavu”, rekao je Cavusoglu u turskom parlamentu.\nSkupština Republike Srpske usvojila je u petak Zaključke u vezi sa prijenosom nadležnosti, tako da se zakoni i drugi propisi kojima je izvršen prijenos nadležnosti sa bosanskohercegovačkog entiteta RS na institucije BiH neće primjenjivati na teritoriji Republike Srpske od dana stupanja na snagu zakona i drugih propisa iz tačke 2. ovih zaključaka.\nReuters piše da su oružane snage, pravosuđe i poreske institucije, koje entitet RS želi stvoriti, ključne za sigurnost, vladavinu prava i ekonomiju, te da odluka NSRS-a otvara vrata za secesiju.\nTurski ministarstvo vanjskih poslova je i ranije izrazilo zabrinutost zbog glasanja u NSRS-u, pozivajući „one koji će snositi odgovornost za narušavanje mira i prosperiteta da se pridržavaju ustavnih i zakonskih okvira, te pribjegnu razgovoru“.


Moskva zabrinuta zbog vojnog jačanja Japana - 21.09.2015, Sputnik Srbija\nJača odbrambena sposobnost Japana povezana je sa povećanim američkim prisustvom u azijsko-pacifičkom regionu što izaziva zabrinutost Moskve, rekao je danas... 21.09.2015, Sputnik Srbija\n20:20 21.09.2015 (Osveženo: 16:19 05.10.2015)\n© Sputnik / Grigoriй Sыsoev / Uđi u foto-galerijuSergej Lavrov i Fumima Kišida\n„Brinu nas poslednja dešavanja, uključujući i odluku japanske vlade da dozvoli svojoj vojsci da se bori u inostranstvu… Primećujemo i da se ovi događaji odvijaju paralelno sa jačanjem američkog vojnog prisustva u severoistočnoj Aziji.“\n20 Septembar 2015, 11:16\nPrema rečima Lavrova, „to se prvenstveno odnosi na planove postavljanja i postavljanje američkog protivraketnog sistema odbrane u azijsko-pacifičkom regionu“.\n„Sa ministrom sam razgovarao i o tome kako izgradnja američkog PRO može uticati na destabilizaciju međunarodne bezbednosti“, istakao je ruski šef diplomatije.\nOn je dodao i da je saradnja između Rusije i Japana u dugoročnom interesu dveju zemalja.\n„Mi smo potvrdili mišljenja koja su postignuta između našeg predsednika i japanskog premijera — da je razvoj saradnje između zemalja u interesu naših naroda“, rekao je Lavrov.\nRuski šef diplomatije je razgovore sa svojim kolegom, koji su trajali oko tri sata nazvao „intenzivnim“, istaknuvši da sa svojim kolegom nije razgovarao o „severnim teritorijama“.\n„Na dnevnom redu je bilo samo pitanje mirovnog sporazuma“, naglasio je on.\nPrema njegovim rečima, Moskva i Tokio su zainteresovani za nastavak političkog dijaloga, uključujući i onaj na najvišem nivou.\nLavrov je dodao da će sledeća runda dijaloga o pitanjima mirovnog sporazuma između Rusije i Japana, na nivou zamenika ministara inostranih poslova, biti održana 8. oktobra u Moskvi.\n„Razgovarali smo o mirovnom sporazumu“, rekao je ruski šef diplomatije, dodajući da je dogovoreno da se sledeći krug razgovora, koji će voditi njihovi zamenici, obavi početkom narednog meseca u ruskoj prestonici.\nJapan će u oktobru posetiti potpredsednik ruske vlade Arkadij Dvorkovič, a u novembru ministar trgovine Denis Manturov.


Apartmani Beograd – SKY\nApartmani Beograd Najam renta apartmana u Beogradu\nPosted in: Apartmani BeogradTags: apartman, apartman art, renta apartmana, renta stanova, smestaj u beogradu, stanovi beograd, stanovi u centru beograda\nSKY apartman u Beogradu se nalazi u centru Beograda, na samom Trgu Republike .Ulica je Kolarceva br.4.. U blizini su i Kalemegdanska tvrđava, park i Zoološki vrt. U okolini se nalazi mnoštvo restorana i klubova tako da ne morate da pešačite daleko od Apartmana.\nSKY apartman u Beogradu je veoma moderan, prijatnog enterijera, toplih boja, što ga čini veoma privlačnim.Nalazi se na 9 spratu u lepoj zgradi sa liftom.Sa terase se pruza predivan pogled na centar grada kao i pogled na Dunav u daljini,prema Visnjickoj banji.Poseduje 2 odvojene spavace sobe kao i veliku dnevnu sobu i idealan je za boravak 2-4 ili 6 osoba.\nU okviru apartmana na raspolaganju su Vam kupatilo, opremljena kuhinja, kablovska televizija, LCD TV, DVD, stereo sistem i besplatan pristup internetu(Wi-Fi). Obezbeđeno je i redovno čišćenje apartmana, zamena peškira i posteljine.Ukoliko boravite duze od 7 dana u apartmanu imate besplatan transfer sa aerodroma i nazad, kao i pranje i peglanje vase licne garderobe(jednom nedeljno).\nKapacitet: 2 – 4 – 6 osoba Grejanje: Centralno\nSprat: 9 Internet: Wifi\n+ 381 60 322 56 09\n+ 381 60 31 11 954\n"HAPPY CAT" - Hotel za mačke - Patrijarha Varnave 43, Beograd +381 11 2422 100 +381 65 24 23 100


Putin i Gutereš: Izrael i Palestina da prekinu sa nasiljem - 13.05.2021, Sputnik Srbija\nRuski predsednik Vladimir Putin i generalni sekretar UN Antonio Gutereš pozvali su tokom video-konferencije na prekid nasilja između Izraela i Palestine. 13.05.2021, Sputnik Srbija\nPres-služba Kremlja je saopštila se ruski lider založio za povećanje uloge Ujedinjenih nacija u međunarodnim poslovima. S tim u vezi, Putin je istakao jedinstvenu prirodu te strukture čija je uloga da jača saradnju međunarodne zajednice u svim ključnim pitanjima današnjice, dodaje pres-služba.Putin i Gutereš su se tokom razgovora osvrnuli i na ulogu ruske vakcine protiv virusa korona „Sputnjik Ve“ (Sputnik V) u borbi protiv pandemije.„Glavna tema bila je važnost ruske uloge u održavanju sistema multilateralizma zasnovanog na Povelji UN i normama međunarodnog prava. Razgovarali smo o važnosti vakcinacije i ulozi Rusije u tome, posebno ulozi ruske vakcine 'Sputnjik Ve', kao i o klimatskim promenama“, rekao je Gutereš, koji je u radnoj poseti Moskvi do 14. maja.On je izjavio da je sa šefom Rusije razgovarao o jednoj od najvažnijih kriza koje se sada odvijaju, dramatičnoj situaciji koji vidimo u Palestini i Izraelu i dodao da se radi na tome da se doprinese prekidu tih dramatičnih događaja.„Istaknuta je važnost povećanja kolektivnih napora u borbi protiv pandemije virusa korona. Sa ruske strane je potvrđena namera da se nastavi sa tesnom saradnjom sa UN i njenim specijaliovanim institucijama za vakcinaciju i lečenje te posebno opasne bolesti“, navedeno je u saopštenju.Pored toga, generalni sekretar UN je dodao da su se dotakli i situacije u Siriji, Libiji, Avganistanu, kao i načina saradnje Rusije i UN u cilju rešavanja tih kriza kako u političkom, tako i u humanitarnom pravcu. Takođe, tokom razgovora je dogovoreno intenziviranje napora Rusije i struktura UN za povratak migranata, pružanje humanitarne pomoći i obnove sirijske ekonomije.Pročitajte još:\nrusija, svet, vesti, vladimir putin, antonijo gutereš, palestina, izrael\n12 Maj, 21:53


24.04.2019 u 19:33\nInicijativa „Ne davimo Beograd” organizovala je protest u Savamali, povodom godišnjice rušenja u Hercegovačkoj ulici. Među okupljenim građanima, kod zgrade Geozavoda, bili su i lideri Saveza za Srbiju Dragan Đilas, Boško Obradović, Vuk Jeremić, Nikola Jovanović, predsednik PSG Sergej Trifunović, doskorašnji poverenik za informacije od javnog značaja Rodoljub Šabić. Grđanima su se obratili predstavnici Inicijative Natalija Simović, Radomir Lazović, Miloš Injac, Rastislav Dinić iz niškog udruženja „Pokret slobodnih stanara”, Zoran Stojiljković iz Granskog sindikata Nezavisnost i Monika Milosavljević docent na Odseku za arheologiju Filozofskog fakulteta. Oni su rekli da rušenje u Hercegovačkoj nije bio incident, već plan za otimanje javnih resursa, prenosi Tanjug. Kažu i da su\n03.08.2018 u 21:52\nVlada će rešiti sudbinu vojnika, stanara hotela „Bristol”\nVlada Srbije će najverovatnije sledeće nedelje početi ozbiljno da se bavi sudbinom 30 porodica vojnih lica koje duže o 25 godina stanuju u jednom delu hotela „Bristol”. Naime, kao što je već poznato, ovim hotelom ubuduće će upravljati kompanija „Beograd na vodi”, a zgrada bi trebalo da bude u potpunosti obnovljena. Međutim, još nije poznato da li će porodice vojnih lica pre toga biti zbrinute ili će im, kako strahuju, biti uskraćen i ovaj nužni smeštaj u koji su „privremeno” useljeni pre više od dve decenije. U hotelu stanuje tridesetak porodica vojnih lica koja su do početka rata devedesetih godina bila na službi u nekadašnjim jugoslovenskim republikama. Ovim ljudima se, kako kažu, niko nije zvanično obratio, niti su dobili bilo kakvu informaciju o eventualnom iseljenju iz\n08.05.2018 u 15:14\nStamenković se nagodio za uslovnu kaznu zatvora za Savamalu\nPolicijski službenik Goran Stamenković priznao je danas nesavestan rad po pitanju rušenja nelegalnih objekata u Savamali i zaključio sporazum sa Višim javnim tužilaštvom na uslovnu kaznu zatvora. Portparol tužilaštva Tatjana Sekulić precizirala je za Tanjug da je on prema sporazumu priznao krivično delo nesavestan rad u službi. U skladu sa sporazumom, koji je dostavljen Višem sudu na potvrđivanje, on bi trebalo da bude osuđen na uslovnu kaznu zatvora. U odnosu na drugi deo predmeta u kome su i dalje NN izvršioci predmet je vraćen Prvom osnovnom tužilaštvu na dalje postupanje, rekla je Sekulić. Sektor unutrašnje kontrole Ministarstva unutrašnjih poslova Srbije podneo je Prvom osnovnom javnom tužilaštvu u Beogradu krivičnu prijavu protiv Stamenkovića 19. aprila...\n13.09.2017 u 18:56\nOpšti kriminal u Srbiji je smanjen, a samo u prvih šest meseci ove godine oduzeto je trostruko više narkotika u odnosu na isti period lane. Broj stradalih u saobraćajnim nesrećama je smanjen i uspešno je nastavljena borba protiv korupcije. Ovo je ukratko poenta šestomesečnog izveštaja o radu Ministarstva unutrašnjih poslova koji je usvojen na sednici Odbora za bezbednost Skupštine Srbije. Predstavljajući izveštaj, ministar unutrašnjih poslova Nebojša Stefanović precizirao je da je u pomenutom periodu oduzeto 2.135 kilograma narkotika i 274.648 komada opojnih droga, što je, kaže, trostruko više u odnosu na period januar–jun 2016. godine. Govoreći o borbi protiv korupcije, on je istakao da je otkriveno 876 krivičnih dela, a uglavnom je bilo zloupotreba službenog položaja, davanja i primanja\n10.08.2017 u 12:26\nTužilaštvo traži dodatna obaveštenje o Savamali\nPrvo osnovno javno tužilaštvo u Beogradu uputilo je danas zahtev MUP-u u vezi sa dostavljanjem dodatnih obaveštenja u slučaju rušenja objekata u Savamali, navedeno je na sajtu tog tužilaštva. Kako se navodi, nakon detaljne analize dostavljenih spisa i do sada prikupljenih dokaza, to tužilaštvo je danas uputilo zahtev MUP-u, Direkciji policije, UKP zahtev za prikupljanje dodatnih obaveštenja, a radi utvrđivanja identiteta i otkrivanja za sada NN izvršilaca krivičnog dela Učestvovanje u grupi koja vrši krivično delo protivpravno lišenje slobode. Podsećaju da im je predmet dostavilo Više tužilaštvo u Beogradu i da je nakon detaljne analize danas uputilo zahteve za prikupljanje potrebnih obaveštenja. Takođe, navedenim zahtevom MUP-u je naloženo da preduzme sve mere iz svoje nadležnosti, a radi utvrđivanja\n14.06.2017 u 16:33\nPolicija dostavila tužilaštvu izveštaj o rušenju u Hercegovačkoj\nDirekcija policije Ministarstva unutrašnjih poslova dostavila je Višem javnom tužilaštvu u Beogradu izveštaj povodom svih zahteva ovog tužilaštva u vezi sa slučajem noćnog rušenja uglavnom nelegalnih objekata u Hercegovačkoj ulici u aprilu 2016. Tužilaštvo je potvrdilo „Politici” da je dobilo izveštaj MUP-a, ali nisu hteli da komentarišu sadržaj.\n25.04.2017 u 20:32\n„Tragom fantoma” – protest od Hercegovačke ulice do Skupštine Beograda\nNa mestu gde su pre godinu dana nepoznate osobe sa fantomkama i bagerima, u noći od 24. na 25. april, u Hercegovačkoj ulici u beogradskoj Savamali nasilno porušile mahom nelegalne objekte, danas se okupilo više hiljada građana sa pitanjima – ko je „kompletni idiot” koji je doneo odluku da se u prestonici ruši u toku noći, ko je iz vrha beogradske vlasti odgovoran za to, zašto policija i druge nadležne službe nisu reagovale, ali i zašto do danas tužilaštvo nije obavestilo javnost o detaljima istrage. Sat vremena pre početka protesta u Hercegovačkoj ulici bila je postavljena žuta patkica, zaštitni znak inicijative „Ne (da)vimo Beograd”, organizatora skupa, simbolično nazvanog „Tragom fantoma”. Iz različitih pravaca pristizale su grupe sugrađana i organizacija bez političkih obeležja, a


”Raspberry Pi” трећа најпродаванија рачунарска платформа на свету\n”Raspberry Pi” treća najprodavanija računarska platforma na svetu\n03/19/2017 09:27 Informatika\n”Raspberry Pi” se na tržištu pojavio pre pet godina - 2012, i već tada zaintrigirao brojne komputerske entuzijaste i ljubitelje "uradi sam" koncepta kada su računari u pitanju.\nNJegova minijaturna ergonomija i izuzetno niska cena obezbedili su mu put do mnogih kupaca, a nije nevažno da je ”Raspberry Pi” primenjiv i iskoristiv u mnogim situacijama kada "klasični PC" ne može da posluži.\nDanas je ”Raspberry Pi” postao prepoznatljiv i sveprisutan brend, a na proslavi njegovog petog rođendana, Iben Apton, osnivač Fondacije "Raspberry Pi" saopštio je da je njihova platforma postala treća najprodavanija na svetu Ovaj računar nalazi se odmah iza nedodirljivih Vindovs PC i Epl Mekintoš rešenja.\n”Raspberry Pi” je do sada prodat u 12.5 miliona primeraka, što predstavlja veliki uspeh, a Apton tvrdi da im je ovaj broj obezbedio mesto u istoriji.\n“Komodor 64 je sve do nedavno bio treća najpopularnija računarska platforma u istoriji, ali sada smo to mi! Da, treći smo, nakon PC-a i Mac-a, mislim da je to dovoljan razlog za slavlje", rekao je.\nTreba istaći da ovo baš i nije najbolje poređenje, jer su komparirani svi modeli Rasbperry Pi sa samo jednim modelom iz Komodor serije. Istina, Komodor 64 je bio i ostao legendarni primerak, ali nije jedini Komodor koji se pojavio na tržištu.


134 godine od rođenja Dimitrija Tucovića: Vođa pacifista i vatreni protivnik rata\nKao rodoljub borio se u oslobodilačkim ratovima Srbije od 1912. do pogibije 1914\nVesti 13.05.2015. - 15:01h Autor: nationalgeographic.rs\nFoto: Wikipedia / Mladifilozof\nNa današnji dan, 13. maja 1881. godine, na svet je došao Dimitrije Tucović, vođa socijalističkog pokreta u Srbiji.\nOn je bio vođa pacifista i vatreni protivnik rata, ali se kao rodoljub borio u oslobodilačkim ratovima Srbije od 1912. do pogibije 1914. godine.\nPredvodio je 5. aprila 1903. demonstracije u Beogradu protiv režima kralja Aleksandra Obrenovića i potom je morao da emigrira u Beč. Po povratku u otadžbinu posle majskog prevrata 1903. uređivao je "Narodne novine", prenosi National Geographic.rs.\nDiplomirao je prava u Beogradu 1906, sekretar Srpske socijaldemokratske partije postao je 1908, a teorijski časopis "Borba" pokrenuo je 1910. Na Međunarodnom socijalističkom kongresu u Kopenhagenu 1910. je, u značajnom govoru o austrougarskoj aneksiji Bosne i Hercegovine, ukazao na pogrešan stav austrijskih socijalista o nacionalnom pitanju.\nGenije romantizma - Godišnjica rođenja Vilijama Šekspira!\nU polemici je ubedljivo porazio jednog od vođa austrijske Socijalističke partije - Karla Renera, kancelara Austrije posle Prvog svetskog rata, ukazavši na kolonijalno-porobljivačku politiku Austro-Ugarske i neodrživost stava socijalista te zemlje da slede vladu.\nObjavio je oko 600 radova u domaćim i stranim listovima. Poginuo je 20. novembra 1914. godine u Kolubarskoj bici na Vrapčem brdu kod Lazarevca.\nDimitrije TucovićGodišnjica rođenja


Sari i Aspilikueta se izvinili navijačima\nIzvor: RTS, 11.Feb.2019, 19:36\nMenadžer i kapiten Čelsija, Mauricio Sari i Sezar Aspilikuete, izvinili su se navijačima zbog katastrofalne igre i ubedljivog poraza od Mančester sitija u derbiju Premijer lige.\nČelsi je u nedelju doživeo drugi najteži poraz u novijoj istoriji (7:0 od Notingem foresta 1991. godine), a menadžer Sari i kapiten Asplikueta izvinili su se navijačima "plavaca".\n"Ovo je jedan od najtežih trenutaka >> Pročitaj celu vest na sajtu RTS << u karijeri. Teško je objasniti šta se desilo. Primamo mnogo golova u poslednje vreme. To je neprihvatljivo, jedino što mogu je da se izvinim navijačima", rekao je Sezar Aspilikueta novinarima.\nPosle ubedljivog poraza na "Etihadu", novinari su pitali Sarija o njegovoj budućnosti.\n"Ne znam, pitate me nešto što nije moj posao. Zabrinut sam kako igramo, ne i kakva mi je budućnost u klubu. Moramo da shvatimo šta se dešava. Daću sve od sebe, kao i igrači. Sada jedino mogu da kažem da mi je žao", rekao je Sari.\nMančester je potpuno dotukao tim Čelsija, a "građani" su već u 25. minutu imali četiri gola prednosti.\nOd poslednje 21 utakmice, Čelsi je poražen u sedam. Takođe, "plavci" nisu postigli gol na poslednja tri gostovanja, prilikom čega su primili 12 golova, bez ijednog datog.\nAko se na sve to doda činjenica da su sve glasnije glasine da Azar na kraju sezone napušta klub, jasno je da klub čega velika reorganizacija.\nRTS: "Građanski" čas fudbala, Čelsi razbijen u Mančesteru\nKurir: GRAĐANI DEMOLIRALI PLAVCE: Aguero sa tri gola ispisao istoriju Sitija (VIDEO)\nB92: Siti nokautirao Čelsi, šest lopti u mreži "plavaca" i suze Sarija\nVesti-online.com: Siti bez milosti, u Čelzijevoj mreži pola tuceta golova\nDan pre: 10.Feb.2019\nDan posle: 12.Feb.2019


REAKCIJE Iz Evropske unije poručili\nNastaviti provedbu neophodnih zakonodavnih i socioekonomskih reformi\nPiše: Avaz.ba 05.08.2019 | 20:35\nREAKCIJE Današnji sporazum lidera o formiranju Vijeća ministara BiH važan korak\nDanašnji sporazum lidera političkih stranaka u Bosni i Hercegovini o formiraju novog Vijeća ministara, uz posredstvo specijalnog predstavnika Evropske unije (EU) u BiH, ambasadora Larsa gunara Vigemarka (Larsa Gunnara Wigemarka), važan je korak naprijed prije svega za zemlju i njene građane. Formiranje vlade je od ključne važnosti za napredak zemlje u procesu integracije u Evropsku uniju, poručila je portparolka Evropske unije Maja Kocijančič.\nPolitičke stranke, napominje ona, čvrsto su se opredijelile da uspostave funkcionalne vlasti i nastave provedbu neophodnih zakonodavnih i socioekonomskih reformi, te s konkretnim koracima u ključnoj oblasti borbe protiv korupcije i organiziranog kriminala.\n- Kako bi se zadržao neophodan zamah, očekujemo od političkog vođstva u Bosni i Hercegovini da nastave s formiranjem vlasti i bez daljnjeg odlaganja omoguće redovno funkcionisanje svih institucija, a kako bi se osigurala provedba reformi u skladu s evropskim standardima i vrijednostima - rekla je Kocijančič.\n05.08.2019 u 15:07\nDžonson spreman da pregovara s EU o Brexitu kad blok promijeni stav\n29.07.2019 u 17:45\nEU Maja Kocijančić Sporazum


Septembar 19, 2018 19:58\n"Hbis grupa" ima 70 kompanija u više od 30 zemalja i nivo rada mora biti kao u njihovoj centrali i čeličani u Kini koja je jedana od nasavremnijih u svetu. Za te tehnološke procese proizvodnje obučavaju se i zaposleni u smederevskoj železari. A kurseve sa "Hbisom" organizuje kinesko Ministrstvo trgovine.\nZamenik direktora "Hbis grupe" Či Guiju navodi da je kompanija od prošle godine počeli da organizuju kurseve. "Bilo ih je osam, obuku je prošlo 1.500 radnika. Ove godine će ih biti još osam, a pohađaće ih više od hiljadu polaznika", dodao je Či.\nGrad očekuje i nove kineske investicije, ali najvažnije je što je "Hbis" doneo stabilnost poslovanja u Železaru, jer ona zapošljava 5.200 ljudi.\nOd "Hbisa" u budžet grada godišnje se slije 500 miliona dinara. "Hbis" pomaže lokalnoj zajednici, plate su redovne pa i se i u Smederevu živi i opuštenije.\nGradonačelnica Smedereva Jasna Avramović smatra da je vrlo važno to što rukovodstvo "Hbisa" vodi računa o radnicima – stalo im je da radnici budu zadovoljni.\n"Jako smo zadovoljni saradnjom, komunikacijom. Zajedno smo organizovali 'Smederevsku jesen', zajedno rešavamo probleme", ističe Avramovićeva.\nMeštani ističu da od kada su Kinezi preuzeli upravljanje Železarom situacija u gradu ide nabolje.\nA i Kinezi koji rade u Železari, zadovoljni su i Smederevom i Srbijom.\n"Osetio sam prijateljstvo srpskog naroda. Ono što smo primetili, kada idemo ulicom, ljudi nam se javljaju. Kažu - dobar dan, i to je jako lepo, to nam baš prija", napominje Feng Gao, rukovodilac za istraživnje tržišta u "Hbis Srbija".\nAsistent u kineskoj kompaniji Šiju Fan kaže da prvo što je primetio su prvo su čist grad, lepa priroda i srdačan narod.\n"Sporazumevali smo se na srpskom i enegleskom, a što se tiče razlika u poslovanju u Kini i Srbiji njih rešavamo razgovorom", dodaje Šiju.\nPredstavnici kineskog Ministarstva trgovine i "Hbisa" potvrdili su da kineskog predsednika redovno izveštavaju o rezultatima rada čeličane u Srbiji.


Odbaciti predlog odluke o donošenju planskog dokumenta “Mirište”\nNalazite se ovdje:Početna»Saopštenja za medije»Odbaciti predlog odluke o donošenju planskog dokumenta “Mirište”\nSaopštenja za medije, Urbanizam 07/08/2011\nMANS je danas pozvao odbornike lokalnog parlamenta Budva da odbace predlog odluke o donošenju planskog dokumenta „Mirište“ kojim se na parceli u vlasništvu nikšićkog biznismena Branislava Mićunovića legalizuju dva divlje podignuta objekta, od kojih jedan ima čak osam spratova.\nOpština Budva je, novcem iz opštinske kase, platila izradu planskog dokumenta koji zahvata samo parcelu Mićunovića od oko 1700 m2, na kojoj su već završeni grubi građevinski radovi na osmospratnoj zgradi i jednom dvospratnom objektu.\nTokom javne rasprave, MANS je jedini dostavio komentare na nacrt planskog dokumenta, a bio i jedini koji je učestvovao na centralnoj javnoj raspravi. Na raspravi je prezentovan dokument koji je praktično prepisao stanje na terenu, odnosno stoprocentno uklopio nelegalne objekte na parceli Branislava Mićunovića.\nRaičevićka je inače bila i na čelu stručne komisije za ocjenu planskog dokumenta kojim je Acu Đukanoviću drastično povećana spratnost na objektima na njegovoj parceli u Podgorici na kojoj se nalazila područna jedinica Uprave policije, kada smo takođe ukazali na konflikt interesa koji postoji.\nPrema podacima iz katastra, namjena tog zemljišta je „voćnjak 2. klase“, dok je u Prostornom planu Budve iz 2007. godine ova površina definisana kao maslinjak. Međutim, nakon što je na parceli Mićunovića početa izgradnja objekta, izmjenama Prostornog plana to područje je prenamijenjeno za izgradnju turističkih kapaciteta, što je bila inicijalna legalizacija ovih objekata.\nPored toga, čak i u takvim izmjenama navodi se da je na parceli Mićunovića predviđena izgradnja smještajnih kapaciteta do 50 ležaja u „manjim objektima“ koji će se uklopiti u zelenilo. Sa druge strane, nacrt plana predviđa osmospratnicu koja nije „manji objekat“, niti se može uklopiti u zelenilo.\nU odgovorima na komentare koje je MANS dostavio, Gordana Raičević nas je informisala da dovođenje prostora-parcele u prethodno stanje „kada su grubi građevinski radovi na objektu već bili izvedeni, tehnički nemoguće i ekonomski neopravdano“.\nSmatramo da tehnički nije nemoguće srušiti osmospratnicu, ali razumijemo da je to svakako ekonomski nesiplativo za vlasnika objekta na parceli Mićunovića. Ipak, prvenstveni zadatak Opštine trebalo bi da bude očuvanje javnog interesa i sprovođenje planova koje je sama donijela, a ne briga o interesu nekog investitora kome je dozvoljeno da godinama nelegalno gradi.\nObjekat je u međuvremenu građen do sadašnjih osam spratova, iako za taj dio Budve sve do sada nije postojao detaljniji plan na osnovu kojeg bi bilo moguće izdati građevinsku dozvolu. Imajući u vidu da danas objekat na terenu stoji potpuno netaknut, sasvim je očigledno da inspekcija ili nije posjećivala ovu lokaciju, ili nije uopšte smjela da reaguje, imajući u vidu činjenicu da je vlasnik parcele nikšićki biznismen Branislav Mićunović. Sam objekat je potpuno uoćljiv imajući u vidu da se nalazi uz samu magistralu, između Svetog Stefana i Bećića.\nImajući u vidu da je objekat podignut tokom mandata tadašnjeg ministra Branimira Gvozdenovića, MANS će u narednom periodu pokušati da ispita i koja je bila njegova uloga u očuvanju nelegalnog objekta na parceli Branislava Mićunovića.\nU svakom slučaju, usvajanjem plana za lokaciju „Mirište“ stvoriće se konačni uslovi da nelegalni objekti dobiju dozvolu, čime će njihov investitor biti pošteđen od odgovornosti za kontinuirano kršenje zakona i nelegalnu gradnju.\nNacrt ovog plana je utvrdio aktuelni gradonačelnik Budve, Lazar Rađenović, koji je morao biti upoznat sa činjenicom da Opština donosi plan kojim će se legalizovati divlji objekti i koji nije u skladu sa planom višeg reda, i u tom smislu Rađenović samo nastavlja stopama svog prethodnika, Rajka Kuljače.\nZato još jednom pozivamo budvanske odbornike da odbace plan za „Mirište“ sve dok se predlog plana ne uskladi sa Prostornim planom Budve kao planom višeg reda, ali i dok se ne utvrdi odgovornost za kršenje zakona i nerad inspekcija koji je rezultirao nelegalnom gradnjom osmospratnice.\nBudva Nelegalna gradnja\nPredhodni članakIzvještaj o sprovođenju Akcionog plana Skupštine Crne Gore, januar – jun 2011\nSlijedeći članak Reizbor Žarka Pavićevića za Predsjednika Opštine Bar\nnerazumijem 12/08/2011 00:01\nHotel ,,Splendid,, u Budvi, kad je otvoren veoma je dobro poslovao. te godine je imao dobit od oko 28 miliona eura. Ove godine svi pokazatelji upućuju da će još bolje poslovati i da se računa prihod od oko 3 miliona eura. Nerazumijem, prva godina rada 28 000 000 ova godina još bolja oko 3 000 000. Znate li vi kako?


POČELO 72. POJEDINAČNO SENIORSKO PRVENSTVO CRNE GORE U ŠAHU\nPOČELO 72. POJEDINAČNO SENIORSKO PRVENSTVO CRNE GORE U ŠAHU\nDanas je partijama prvog kola otpočelo 72. Pojedinačno seniorsko prvenstvo Crne Gore u šahu, u kojem je učešče uzelo 37 igrača, među kojima je 15 sa međunarodnim titulama ( 3 velemajstora, 5 internacionalnih majstora i 7 fidemajstora). Igraće se devet kola po švajcarskom sistemu, a zbog racionalizacije po prvi put će se dva dana igrati po dva kola tako da će turnir trajati sedam dana. Na turniru učestvuju šest igrača iz Nikšića: Predrag Nikač, Aleksandar Tomić, Vuk Miletić,Milojko Kandić, Bojan Kalezić i Jovan Milović.\nPrvi favorit turnira, branilac titule i dugogodišnji predvodnik crnogorske reprezentacije Nikola Đukić startovao je pobjedom protiv mladog Daria Alivodića. Ostali konkurenti za visok plasman zabilježili su takođe pobjede.\nU grupi igrača koji će pokušati da Đukiću pomrse konce, izdvajaju se velemajstor Dragiša Blagojević, intermajstori Blažo Kalezić i Luka Drašković, FIDE majstori Aleksandar Tomić, Miloš Pečurica, Armin Mušović i Andrej Šuković.\nNe treba zaboraviti ni iskusne majstore poput svjetskog prvaka za slabovide i slijepe Predraga Nikača, Bogdana Podlesnika, Dragana Popadića, Vlastimira Bujišića i uvijek nepredvidivog predsjednika Šahovskog saveza Crne Gore Jovana Milovića.\nNajprijatnije iznenađenje dana predstavlja pobjeda Danila Pobora nad velemajstorom Nebojšom Nikčevićem. Mladi Cetinjanin uspio je da kazni riskantnu žrtvu figure iskusnog velemajstora i još jednom dokaže da ŠK Crnogorac ima sjajan podmladak, pa su čak 4 njegova omladinca su učesnici ovog šampionata.\nNa takmičenju će biti primjenjene važeće mjere Instituta za javno zdravlje Crne Gore uzpoštovanje predloga mjera Evropske šahovske unije za organizovanje šahovskih aktivnosti zavrijeme epidemije korona virusa tako da možemo reći da je ovo prvo prvenstvo „pod maskama“.\nTakmičenje, koje ima nagradni fond od 4.200 eura, otvorio je počasni potpredsjednik Evropske šahovske unije i član Upravnog odbora Šahovskog saveza Crne Gore Veselin Drašković.\nSjutra su na program dva kola, a partije se mogu pratit preko sajta Šahovskog saveza Crne Gore, sahcg.me.\nTurnir se održava u galeriji diplomatske kule The Capital Plaza centra Podgorica, a organizator prvenstva je Šahovski savez Crne Gore u saradnji sa ŠK Budućnost a pokrovitelj je Ministarstvo sporta i mladih Crne Gore.\nFUDBALSKI SAVEZ UDVOSTRUČIO POMOĆ KLUBOVIMA ZBOG EPIDEMIJE\nCRNA GORA KAO LIDER GRUPE ČEKA OKTOBARSKI DVOMEČ


Muraško: Ruska vakcina u Belorusiji u naredne tri nedelje - 03.09.2020, Sputnik Srbija\nMuraško: Ruska vakcina u Belorusiji u naredne tri nedelje\nRuska vakcina protiv virusa korona mogla bi da stigne u beloruske poliklinike u naredne tri nedelje, izjavio je ruski ministar zdravlja Mihail Muraško. 03.09.2020, Sputnik Srbija\n21:33 03.09.2020 (Osveženo: 21:34 03.09.2020)\n„Danas smo se dogovorili s beloruskom stranom o zajedničkim kliničkim ispitivanjima. Deo ispitivanja biće sproveden na teritoriji Belorusije. Planiramo da u naredne tri nedelje dođemo do finalnog dogovora i budemo spremni da isporučimo vakcinu“, rekao je ruski ministar za TV „Belorusija 1“.\nDelegacija ruske vlade, predvođena premijerom Mihailom Mišustinom, boravila je danas u poseti Minsku.\nMišustin je potvrdio da će Belorusija biti prva kojoj će Rusija isporučiti vakcinu protiv korone.\nPodsetimo, Ministarstvo zdravlja Rusije registrovalo je u 11. avgusta prvu na svetu vakcinu za prevenciju virusa korona, koju je razvio Naučni institut „Gamaleja“ zajedno sa ruskim Fondom za direktne investicije.\nVakcina je dobila naziv „Sputnik V“. Ruski predsednik Vladimir Putin nedavno je najavio da će druga ruska vakcina biti registrovana u septembru.\nDirektor Fonda za direktne investicije Kiril Dmitrijev saopštio je da je fond dobio prijave iz više od 20 zemalja za kupovinu milijarde doza ruske vakcine protiv virusa korona. Istovremeno, on je istakao da je Rusija dogovorila proizvodnju vakcina u pet zemalja, a raspoloživi kapaciteti omogućavaju proizvodnju 500 miliona doza godišnje.


Društvo privatnih stomatologa Srbije upozorava\nKorupcija u zdravstvu plombirana\nPrema proceni nedavno urađene studije Svetske banke naše zdravstvo se nalazi u samom vrhu liste korumpiranih javnih službi, zajedno sa javnim radovima, a prema rangiranju Transparency International, Srbija spada među najkorumpiranije zemlje u svetu. Na ove porazne činjenice ukazuje portparol Društva privatnih stomatologa Srbije Draško Karađinović ističući da korupcija umanjuje prihode države i narušava njen ugled u svetu, što ima direktne ekonomske posledice. Takođe, posledicu toga osećaju i građani na svojoj koži.\n- Zdravstvo je velika javna služba sa 130.000 zaposlenih i sa godišnjim budžetom od preko jedne milijarde evra, koji se puni iz obaveznog doprinosa građana Srbije, tako da je i šteta po zdravlje i moral nacije proporcionalna veličini ovog servisa. U srpskom zdravstvu korupcija ima sistemski karakter, jer je veliki broj građana prisiljen da dva puta plaća za istu zdravstvenu uslugu na koju ima zakonom zagarantovano pravo: prvi put kroz obavezno zdravstveno osiguranje, a drugi put u državnoj ustanovi mora da ‘’tutne" kovertu sa evrima u hodniku bolnice ili doma zdravlja- objašnjava Karađinović. On kaže da se korupcija deli na "visokonaponsku", koja podrazumeva velike nabavke lekova, skupe oprema ili investicione radove na infrastrukturnim objektima, a odvija se u uskim krugovima onih koji upravljaju državnim ustanovama i "niskonaponsku" do koje dolazi kada građanin treba da dobije zdravstvenu uslugu u zdravstvenoj ustanovi i koja je mnogo češća. - Takvih drugih oblika korupcije ima više, smatra Karađinović, od direktnog plaćanja lekaru, preko kvazilegalne liste čekanja gde se uplatom višemesečno čekanje za intervenciju skraćuje na par dana, do "posebnih" lekova ili protetskih nadoknada, koji se mogu kupiti samo preko određenih apoteka...\n- Nedavno je jedan hirurg ortoped, javno opisao jedan od korupcionih mehanizama preko primera ugradnje veštačkog kuka, koji u Srbiji košta 1.500 evra skuplje nego u Evropi. Čest je i primer da u državnoj ustanovi ne radi rendgen ili neki drugi dijagnostički aparat pa pacijentu samo preostaje da ode na adresu sa vizit karte koju mu je dao zaposleni lekar. Otuda je rad u nekim specijalnostima državnog zdravstva jedan od najisplativijih, uprkos platama koje nominalno nisu previsoke - smatra Karađinović i dodaje da pojedini rukovodioci otvoreno pričaju o "komercijalizaciji" i naplaćivanju usluga građanima, nesvesni da time podrivaju i sam princip solidarnosti i dostupnosti javnog zdravstva. Drugi uvode "nestandardne usluge", gde onaj ko plati dobije poseban tretman u apartamanu, dok "obični" građani leže u veoma lošim uslovima i sve to u državnim bolnicama. Koliko je to pogodan ambijent za malverzacije ne treba posebno naglašavati, kaže Karađinović, s obzirom na diskrecioni manir odlučivanja u našem zdravstvu.\nDeo rešenja problema korupcije, smatra on, leži u osavremenjivanju zakona i etičkih pravila ponašanja koja se odnose na ceo javni sektor i zaposlene, jer tranzicija postavlja nove izazove. Drugi deo rešenja mora da bude inkorporiran u predstojeću reformu javnog zdravstva i kroz set novih pravila ponašanja zaposlenih i prema poslodavcu, odnosno državi i prema pacijentima, po uzoru na pravila u EU.\n- Osim moralnih i etičkih principa koji vode javnu službu, potrebno je i definisati i zakonske mehanizme za proporcionalno sankcionisanje malverzacija. Ali suština je u promeni mentaliteta zaposlenih i nomenklature koja svesno ili nesvesno zamenjuje ulogu službenika sa ulogom vlasnika državnog resursa pa, na primer, smatra za prirodno pravo da od pacijenta traži nadoknadu za svoje usluge mimo plate- kaže Karađinović.\nOsvrćući se na konkretne reformske mere u zdravstvu, koje bi mogle biti efikasne u borbi protiv korupcije, Karađinović ističe da bi antikorupcijska strategija trebalo da bude usmerena na sistem, a ne samo na moralno i krivično sankcionisanje korumpiranih pojedinaca. Kada je korupcija sistemska, uklanjanje korumpiranog lekara neće sprečiti ostale da uzimaju mito od pacijenta, a onaj ko ga zameni biće podložan istom obrascu ponašanja. Daleko efikasnija bi, prema Karađinovićevom mišljenju, bila prevencija kroz implementaciju zakonskih rešenja, koja precizno eliminišu potencijalne koruptivne situacije. Takođe, privatizacija delova zdravstva bi dovela do smanjenja korupcije, jer se smanjuje javni sektor kao izvor korupcije dok se pacijentu, kroz reformu zdravstvenog fonda, omogućava da slobodno bira lekara.\n- Podsticanje zdrave konkurencije između lekara ne samo da podiže kvalitet i dostupnost usluge, kako se to pokazalo u zemljama koje su obavile privatizaciju primarne zdravstvene zaštite, već i na vrlo efikasan način suzbija korupciju. Ove mere bi vratile poverenje građana u sistem, eliminisale komercijalne dijagnoze ili indikacije, koje se često postavljaju u korumpiranom zdravstvu i podigle kvalitet lečenja. Takođe, bili bi uočljivi i drugi pozitivni finansijski efekti- objašnjava Karađinović i dodaje da je i privatni sektor u zdravstvu takođe dužan da prihvati poštovanje zajedničkih etičkih i vrednosti i zakonskih rešenja, jer se korupcija najčešće javlja na liniji kontakta javnog i privatnog sektora.


EMERGING EUROPE: Beograd grad sa najvećim ekonomskim potencijalom\nBeograd je proglašen za grad sa najboljim ekonomskim i investicionim potencijalom, prema oceni britanske kuće Emerging Europe, koja se bavi ekonomskom analizom gradova Centralne, Istočne, Jugoistočne Evrope i Južnog Кavkaza.\nPrema Indeksu Business-Friendly Gradovi, koji Emerging Europe kreira na osnovu ocena stručnjaka u oblasti investicija, ekonomije, lokacija za investiranje i slično, u kategoriji „Grad sa najvećim ekonomskim potencijalom” Beograd je osvojio najviše ocena i zauzeo prvo mesto ispred gradova poput Kieva, Debrecena, Bukurešta i poljskog Łódź-a.\nTakođe, u kategoriji „Kvalitet života” Beograd se visoko kotira, zauzimajući četvrto mesto, dok je i u kategoriji „Pool of talents”, koja ubraja gradove koji imaju optimalan pristup visokokvalifikovanoj radnoj snazi, relativno nisku konkurenciju za talente i saradnju poslovnog sektora i akademske zajednice koja omogućava regrutaciju i priliv kvalifikovanih kadrova u budućnosti, glavni grad zauzeo značajnu petu poziciju.\nGradonačelnik Beograda, Zoran Radojičić istakao je za Emerging Europe da Beograd privlači, kako domaće, tako i strane partnere u realizaciji mnogih projekata i da tome doprinosi ekonomska stabilnost i ulaganje u infrastrukturu na nivou države i grada.\n„Ekonomska stabilnost omogućila je velika infrastrukturna ulaganja i ubrzani razvoj grada, što je za investitore veoma važno. Izgradnja obilaznice oko Beograda, izgradnja brze pruge Beograd - Novi Sad i konačno, početak izgradnje prve linije metroa, projekti su koji privlače različite industrije, dovode investicije i zapošljavaju veliki broj ljudi ", rekao je gradonačelnik i dodao da su dobra povezanost aerodroma, dve plovne reke, auto-put i železnica, koja prolazi kroz Beograd, veliki potencijali za razvoj industrijskih zona grada.\nPrema ovogodišnjem Indeksu percepcije Business-Friendly gradova, Beograd se našao na 9. mestu, što je veliki napredak u odnosu na ranginranje 2020. godine kada je glavni grad bio na 24. poziciji. Na prvom mestu ovog indeksa za 2021. našao se poljski grad Łódź, slede ga Prag, Ljubljana, Budimpešta i Kiev.


Bez žrtava i povrijeđenih u požaru u Bihaću - Kameleon M&M\nOvo je potvrdio portparol MUP-a Unsko-sanskog kandona Adnan Beganović. Prema njegovim riječima za sada, velika materijalna šteta je jedina posljedica požara.\nPrema Beganovićevim tvrdnjama saobraćaj na dijelu puta uz fabriku u naselju Turija je zatvoren, a o požaru je obaviješteno i kantonalno tužilaštvo koje je izdalo nalog o vršenju uviđaja odmah po gašenju požara.\nVatrogasna jedinica Bihać na terenu je uz sve raspoložive snage, a građanima je izdato važno upozorenje.\n“Obavještavamo mještane naselja Turija, Vrsta, Izačić, Kamenica, Vikići, Bugar, Gata i Zlopoljac da zbog velike količine dima izbjegavaju do daljnjeg boravak na otvorenom te da zatvore prozore na porodičnim kućama i ostalim objektima stanovanja,” saopštili su bihaćki vatrogasci.\nAdnan Beganović austrotherm bihać policija pozar stiropor vatrogasna brigada


Naš teniser Laslo Đere savladao je Huana Martina del Potra sa 6:3, 2:6, 7:5 u drugom kolu mastersa u Madridu.\nPrva tri gema su obilovala uzbuđenima jer su oba tenisera imala po nekoliko prilika da oduzmu servis protivniku, no uspeli su velikim naporima da to, ipak, ne dopuste.\nNakon toga je Đere prvi oduzeo servis Argentincu što je uspeo do kraja seta rutinski da sačuva i dobije uvodni set.\nDel Potro je shvatio da nema šta da izgubi pa je svom snagom krenuo da uzvrati što je i uspeo sa dva napravljena brejka.\nĐere se junački držao u trećem setu pogotovo u šestom gemu u kome je viđeno šest izjednačenja i tri brejk lopte za Argentinca, ali je naš as to prebrodio i dobio taj gem.\nMeđutim, dobri div iz Tandila je u desetom gemu imao meč loptu, ali je momak rodom iz Sente uspeo da to spasi i odatle iscrpi energiju i motivaciju kojom je oduzeo servis Del Potro i rešio meč.\nĐere se narednom u kolu sastaje sa hrvatskim teniserom Marinom Čilićem.


RTCG - Radio Televizija Crne Gore - Nacionalni javni servis :: Region :: "Vučićeva politika daje rezultat"\nSELAKOVIĆ UVJEREN 21. 01. 2018. 11:06 >> 10:39 4\n"Vučićeva politika daje rezultat"\nGlavna poruka koju je predsjednik Srbije Aleksandar Vučić uputio Srbima odlaskom na Kosova je da zajedništvom, jednistvom i ujedinjenjem oko svoje države mogu da opstanu tamo.\nTo je rekao generalni sekretar predsjednika Srbije Vučića, Nikola Selaković.\nKako je istakao gostujući na TV Pink, to je poruka koja je u skladu sa politikom koju predsjednik Srbije vodi, a to je očuvanje mira i stabilnosti, u šta je, kako kaže, uložio čitavo svoje političko djelovanje.\nPrema njegovim riječima, ubistvo Olivera Ivanovića pokazalo je da je taj mir još uvijek "nestabilan i krhak" i da u mir treba uložiti ne samo više napora, rada i djelovanja, već i strpljenja, navodeći da je Srbija neke stvari morala da prećuti zarad stabilnosti i bolje budućnosti.\n"Predsjednik Vučić od kada je postao predsjednik vlade i predsjednik republike, jedna od glavnih stvari u koju je ulagao sve moguće napore na svakom mjestu i u svakom razgovoru, i ono što je kao tema uvijek bilo prisutno - to je bilo očuvanje mira i stabilnosti. Uložio je u to čitavo svoje političko djelovanje od dolaska na mjesto predsjednika vlade i to je počelo da daje neke rezultate", istakao je Selaković.\nDodaje da je u skladu sa tom politikom juče poslata i poruka Albancima da je Srbija lojalan partner u razgovoru, dogovoru i traženju rješenja.\nSlučaj Branke Milić riješiti u okviru zakona\n15. 02. 2019. 12\nU Podgorici otvorena Srpska kuća\n15. 02. 2019. 17\nPut ka EU, bez sankcija Rusiji\n22. 02. 2018. 1\nVradžbine su kad Brnabićku postaviš za premijera\n09. 01. 2018. 14\n18:56 Tramp spreman da uloži prvi veto?


Savez slijepih RS: Prehrambeno-higijenske pakete dobilo 290 članova - Glas Srpske\nSavez slijepih RS: Prehrambeno-higijenske pakete dobilo 290 članova\nSrna 29.05.2020 10:28\nBANjALUKA - Za 290 članova Saveza slijepih Republike Srpske obezbijeđeni su prehrambeno-higijenski paketi, zahvaljujući pomoći Vlade Srpske u vrijednosti od 25.000 KM za ublažavanje posljedica virusa korona.\nPaketi, koji sadrže 20 artikala, su vrijednosti 70 KM, saopšteno je iz Saveza slijepih Srpske.\n“Aktivnosti u vezi sa realizacijom programa podrške obavljene su tokom maja. Ovim vidom pomoći i podrške obuhvaćeno je 15 odsto članstva Saveza slijepih”, istakao je predsjednik Saveza slijepih Republike Srpske Branko Suzić.\nPrema njegovim riječima, nabavka i distribucija prehrambeno-higijenskih paketa obavljena je u saradnji sa 21 lokalnim udruženjem i organizacijom slijepih i slabovidih koji su članice Saveza slijepih.\n“Savez slijepih izražava zahvalnost Vladi Republike Srpske u ime 290 slijepih i slabovidih lica, njihovih porodica i 21 lokalne organizacije slijepih kojima je pružena pomoć i podrška s ciljem ublažavanja posljedica epidemije virusa korona”, naveo je Suzić.\nU saopštenju se navodi da se Savez slijepih Republike Srpske obratio se Vladi Srpske sa zahtjevom za pomoć i podršku slijepim i slabovidim licima koja se nalaze u stanju socijalne potrebe, a Vlada je odobrila 25.000 KM za ublažavanje posljedica virusa korona.\nZbog nedostatka novca staju radovi na dnevnom centru u Kosovskoj Mitrovici\nŠest stranaka podržalo kandidaturu Zorana Adžića za gradonačelnika Gradiške\nLjekari spasili Banjalučaninu amputiranu šaku, danas ide kući\nLazić: Samo istinom do pomirenja\nPrnjavor: Uručene nagrade pobjednicima konkursa za najuređenije dvorište\nRajilić: Sudske presude ne mogu pisati istoriju\nJovičić: I nacisti bi pozavidjeli Husi i krvnicima\nU Laktašima danas besplatna kontrola vozila


Slobodna Hercegovina » Gordan Mišeljić: Donacije iz dobiti HET-a raspoređene u regiji\nHidroelektrane na Trebišnjici su imale izuzetno dobru poslovnu 2013. godinu, a ostvarena neto dobit preduzeća je 12. 334.850 KM, istakao je za Radio Trebinje Gordan Mišeljić, direktor Zavisnog preduzeća „Hidoelektrane na Trebišnjici“.\nMišeljić je naveo da je na današnjoj sjednici Skupštine akcionara HET-a, kojoj je prisustvovao i Zoran Tegeltija, ministar finansija Vlade RS, pored ostalog razgovarano i o poslovanju preduzeća te raspodjeli sredstava iz ostvarene dobiti.\nOn je naveo da je uprava preduzeća donijela odluku o dodjeli donacija iz ostvarene dobiti u iznosu od 1.233.485 KM za oko 150 subjekata iz oblasti sporta, kulture, obrazovanja, socijalne pomoći i u humanitarne svrhe.\n„Hidroelektrane na Trebišnjici su za 2013. godinu izdvojile 10 odsto za donacije iz dobiti preduzeća, a 2013. godina je bila jako uspješna u poslovanju preduzeća. Uprava preduzeća je odlučila da 99,9 odsto donacija ostane u regiji, u mjestu poslovanja našeg preduzeća, a samo smo udovoljili par zahtjeva, 8.000 KM je otišlo iz naše regije, a dobit je podjeljena na osnovu preporuke koju smo dobili iz matičnog predzeća iz Elektroprivrede RS“, istakao je Mišeljić.\nMinistar finansija RS Zoran Tegeltija je istakao da je „HET“ u prošloj godini imao odlične proizvodne i finansijske rezultate koji su omogućili da preduzeće ostvari značajnu dobit. On je izrazio nadu da će i poslovna 2014. godina „HET-a“ biti bar na prošlogodišnjem nivou te da će biti ostvarena i značajna dobit.